pythainlp/thai-wiki-dataset-v4 huggingface dataset:
ขนมลูกกวาด

ขนมลูกกวาด บ้างเรียก ลูกกวาดไทย เป็นลูกกวาดรูปแบบหนึ่งของไทย มีสองรูปแบบ คือ ขนมลูกกวาดแบบชาวบ้าน ซึ่งทำจากกะทิกับน้ำตาลปึกกวนกันจนเหนียว มีรสชาติหวานมัน และขนมลูกกวาดแบบชาววัง ซึ่งแบบชาววังนี้ปรากฏอยู่ในราชสำนักของพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดาเป็นสำคัญ มีลักษณะพิเศษคือ เคลือบด้วยน้ำตาลที่มีรูปร่างแหลม ภายในสอดไส้เม็ดบัว เมล็ดแตงโม เมล็ดฟักทอง หรือถั่วต่าง ๆ ถือเป็นอาหารที่ต้องทำอย่างพิถีพิถัน และต้องใช้ความอดทนอย่างสูง ขนมลูกกวาดแบบชาววังนี้มีลักษณะใกล้เคียงกับซกซา  ซึ่งเป็นลูกกวาดของประเทศจีนตอนใต้ และคมเปโต  ซึ่งเป็นลูกกวาดของประเทศญี่ปุ่น
ลูกกวาดชาวบ้าน.
ลูกกวาดของชาวบ้าน จะมีกรรมวิธีที่ไม่ซับซ้อนมากนัก คือจะนำกะทิไปผสมกับน้ำตาลปึก กวนจนเหนียวเข้ากัน
ลูกกวาดชาววัง.
ลูกกวาดของชาววัง มีกรรมวิธีที่ต้องใช้ความพิถีพิถัน และความอดทนสูง เพราะต้องใช้นิ้วมือเปล่า ๆ ในการกวนลูกกวาดกลับไปกลับมาในกระทะทองเหลืองที่รนไฟจนร้อน จนกว่าน้ำตาลจะจับตัวกับเม็ดผลไม้จนแห้งเป็นหนามแหลมสวยงาม หม่อมหลวงเนื่อง นิลรัตน์ อดีตนางข้าหลวงในสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี และเป็นหลานสาวของหม่อมเจ้าสะบาย นิลรัตน์ หัวหน้าห้องเครื่องในราชสำนักพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา กล่าวถึงวิธีการทำขนมลูกกวาดชาววังไว้ว่า
"…เอาเม็ดแตงโมมากะเทาะเปลือกออก เอาแต่เนื้อข้างใน ถั่วแขก ถั่วเหลือง ถั่วลิสง เม็ดบัว เอามาคั่ว ทําให้สุกก่อน แล้วจึงเอามาใส่ในกระทะทอง ซึ่งตั้งอยู่บนเตาไฟอ่อน ๆ เอาน้ำตาลเชื่อมข้น ๆ พรมให้ทั่ว เอานิ้วเราทั้ง 5 นิ้ว คนกลับไปกลับมาในกระทะที่ร้อนบนเตาจนกว่าน้ำตาลจะแห้งจับเม็ดขาว ถ้ายังไม่เกิดเป็นหนามแหลม ๆ ก็เอาน้ำตาลพรมลงไปอีก จนน้ำตาลจับตามผิวถั่วเป็นหนามแหลมฟูขึ้นมาทั่วกัน…"
เหตุที่ต้องใช้นิ้วทั้งห้าลงไปกวนในกระทะ ก็เพราะหากใช้ช้อนหรือทัพพีลงไปกวน ลูกกวาดก็จะไม่ขึ้นหนามแหลม เป็นเม็ดหุ้มน้ำตาลอย่างเดียวดูไม่สวยงาม โดยหม่อมหลวงเนื่อง อธิบายอีกว่า "...คนทำเอาปลายนิ้วมือถูไปถูมากับก้นกระทะทองที่ร้อน หนังปลายนิ้วมือสึกไป ๆ จนบางเข้าทุกที เอามือบีบปลายนิ้วเลือดจะซึมออกมาซิบ ๆ เมื่อมือบางถึงขั้นนี้ก็ต้องเลิกทำ เอาคนอื่นมาเปลี่ยนแทน คนอื่นเป็นอีกก็เปลี่ยนอีก..." โดยมากขนมลูกกวาดแบบชาววังจะใช้สีจากธรรมชาติในการแต่งสีสันเย็นตาให้ขนมสวยงามน่ารับประทานขึ้น ได้แก่ สีขาว สีชมพูอ่อน สีฟ้าอ่อน สีเหลืองอ่อน สีเขียวอ่อน เมื่อขนมเย็นดีแล้ว ก็จะเทใส่ขวดโหลขวดละสี เวลาจะรับประทานก็จะเอาทุกสีมาเคล้ารวมกันในจาน หนามที่แหลมฟูก็ยิ่งทำให้ลูกกวาดชาววังดูน่ารับประทานยิ่ง
อย่างไรก็ตามขนมลูกกวาดแบบชาววังนี้มีลักษณะใกล้เคียงกันกับลูกกวาดจีน หรือซกซา  หนึ่งในขนมจันอับหรือขนมมงคลของกวางตุ้งและแต้จิ๋ว และยังใกล้เคียงกับคมเปโต  ซึ่งเป็นลูกกวาดแบบญี่ปุ่น ทำจากเกล็ดน้ำตาลเคลือบงา ได้รับอิทธิพลจากขนมหวานโปรตุเกสผ่านมิชชันนารีผู้เผยแผ่ศาสนาในอดีต แต่ลูกกวาดแบบญี่ปุ่นนี้ไม่ต้องใช้มือเปล่าแบบลูกกวาดชาววังของไทย หากต้องกวนในกระทะใหญ่ขอบสูง หรือเตาหมุนที่เรียกว่า "โดระ" ใช้ระยะเวลาทำยาวนานราว 2-3 สัปดาห์ จนมีหนามมน ๆ ดูน่ารับประทาน คมเปโตมีรสชาติหวานแหลม นิยมรับประทานคู่กับน้ำชา ทั้งยังมีรูปร่างน่ารัก มีอายุการเก็บยาวนาน เหมาะสำหรับการเป็นของฝาก
ฟุตบอลโลก 2026 รอบคัดเลือก โซนแอฟริกา

ฟุตบอลโลก 2026 รอบคัดเลือก โซนแอฟริกา  จะเป็นการแข่งขันรอบคัดเลือกสำหรับฟุตบอลโลก 2026 ซึ่งจะจัดขึ้นในสหรัฐ แคนาดา และเม็กซิโก มีโควตาทั้งหมด 9 ตำแหน่งในการแข่งขันรอบสุดท้ายและโควตาเพลย์ออฟระหว่างสมาพันธ์ 1 ตำแหน่งที่สำรองไว้สำหรับทีมจากสมาพันธ์ฟุตบอลแห่งแอฟริกา
นัมยังจู

นัมยังจู (/na.mjaŋ.dzu/) เป็นนครที่ตั้งอยู่ทางตะวันออกของจังหวัดคย็องกี ประเทศเกาหลีใต้ มีอาณาเขตทางทิศตะวันตกติดกับนครพิเศษโซล นครนัมยังจูแบ่งเขตการปกครองออกเป็น 7 แขวง ("ทง"), 6 เมือง ("อึบ") และ 3 ตำบล ("มย็อน")
ละครเรื่อง "อารัง ภูตสาวรักนิรันดร์" ใน ค.ศ. 2012 ของบริษัทกระจายเสียงและแพร่ภาพมุนฮวา นำแสดงโดยบบอี จุน-กี, ชิน มิน-อา และย็อน อู-จิน ถ่ายทำในนครนัมยังจู
ภูมิอากาศ.
นัมยังจูมีภูมิอากาศชื้นภาคพื้นทวีปที่ได้รับอิทธิพลจากลมมรสุม (การแบ่งเขตภูมิอากาศแบบเคิพเพิน: "Dwa") โดยมีฤดูหนาวที่หนาวเย็นและแห้งแล้ง และฤดูร้อนที่มีฝนตกชุก
พหุกีฬาสถานชาติมรดกเตโช

พหุกีฬาสถานชาติมรดกเตโช ("พหุกีฬฎฺฐานชาติมรตกเตโช") เป็นศูนย์กีฬาในกรุงพนมเปญ ประเทศกัมพูชา ซึ่งใช้เป็นสนามหลักเพื่อรองรับการเป็นเจ้าภาพการแข่งขันกีฬาซีเกมส์ 2023
ประวัติ.
ในเดือนสิงหาคม 2012 สมเด็จอัครมหาเสนาบดี เดโช ฮุน เซน นายกรัฐมนตรีกัมพูชา อนุมัติการจัดตั้งคณะกรรมการระหว่างรัฐมนตรีเพื่อจัดการการก่อสร้างพหุกีฬาสถานชาติมรดกเตโชในพื้นที่ ในกรุงพนมเปญ ทะเลสาบบึงปงเปียบางส่วนถูกถมเพื่อใช้การก่อสร้างอาคารต่าง ๆ คณะกรรมการโอลิมปิกแห่งชาติกัมพูชาระบุว่า ศูนย์กีฬาแห่งนี้จะเป็น "ศูนย์กีฬาเอนกประสงค์ที่ทันสมัยและได้มาตรฐานสากล" แห่งแรกของประเทศ การก่อสร้างศูนย์กีฬาแห่งนี้มีมูลค่าประมาณ 200 ล้านดอลลาร์สหรัฐ ซึ่งเริ่มขึ้นในเดือนเมษายน 2013 โดยได้รับเงินสนับสนุนจากรัฐบาลจีน ศูนย์กีฬาแห่งนี้เป็นสถานที่หลักของการแข่งขันกีฬาซีเกมส์ 2023
การก่อสร้างระยะที่ 1 ของศูนย์กีฬาเสร็จสมบูรณ์เมื่อวันที่ 4 เมษายน 2017 โดยมีพิธีเปิดสนามกีฬาในร่มและศูนย์กีฬาทางน้ำ นอกจากนี้ยังเป็นจุดเริ่มต้นของการก่อสร้างระยะที่ 2 ผ่านการประกอบพิธีวางศิลาฤกษ์กีฬาสถานชาติ
ผังศูนย์กีฬา.
ผังของศูนย์กีฬาในปัจจุบันประกอบด้วย สนามกีฬา 6 แห่ง, โรงยิมฝึกยกน้ำหนักขนาดใหญ่สำหรับนักกีฬามากถึง 1,500 คน, สนามกีฬาหลักความจุ 60,000 ที่นั่ง ครอบคลุมพื้นที่ 9 เฮกตาร์ เป็นที่ตั้งของสนามฟุตบอลและลู่วิ่ง ซึ่งเตรียมไว้สำหรับการเป็นเจ้าภาพการแข่งขันกีฬาซีเกมส์ 2023
สนามกีฬาในร่มอเนกประสงค์บนพื้นที่ 3.6 เฮกตาร์ รองรับผู้ชมได้ 15,000 คน ในขณะที่ศูนย์ว่ายน้ำบนพื้นที่ขนาดใกล้เคียงกัน สามารถรองรับผู้ชมได้ 6,000 คน
นอกจากนี้ ยังมีโรงแบดมินตันและเทเบิลเทนนิส ความจุ 3,700 ที่นั่ง ห้องยิมนาสติกและกีฬาพื้นบ้านขนาด 3,700 ที่นั่ง และโรงกีฬาขนาด 3,000 ที่นั่งสำหรับการแข่งขันบาสเกตบอล วอลเลย์บอล และฟุตซอล
นอกจากนี้ ยังมีแผนในการก่อสร้างอาคารสำนักงาน 6 ชั้น 4 ตึก และอาคาร 8 ชั้น 4 ตึก เพื่อรองรับนักกีฬา รวมถึงห้องพัก 400 ห้อง และห้องอาหาร 2 ห้อง
ซีเกมส์.
กัมพูชาได้รับการอนุมัติให้เป็นเจ้าภาพกีฬาซีเกมส์ 2023 โดยมีพิธีเปิดและปิดที่สนามนี้
ฟุตบอลลีก ฤดูกาล 1891–92

ฟุตบอลลีก ฤดูกาล 1891–92 เป็นฤดูกาลที่ 4 ของฟุตบอลลีกอังกฤษและเป็นฤดูกาลสุดท้ายของฟุตบอลลีกที่ดำเนินการในรูปแบบดิวิชันเดี่ยว ซันเดอร์แลนด์คว้าแชมป์ลีกซึ่งเป็นความสำเร็จครั้งแรกในลีกของพวกเขา ในช่วงต้นฤดูกาล สโตกซิตีได้ออกจาก และเข้าร่วมฟุตบอลลีกอีกครั้ง ยังเข้าร่วมจากฟุตบอลอลิอันซ์ แต่พวกเขาเสียไป 112 ประตูและจบอันดับสุดท้าย
ชาวเซอร์แคสเซีย

ชาวเซอร์แคสเซีย , ชาวเชียร์เคสส์  หรือ ชาวอะดีเกยา (อะดีเกยาและคาบาร์เดีย:) คือกลุ่มชาติพันธุ์คอเคซัสตะวันตกเฉียงเหนือกลุ่มหนึ่ง พวกเขาเป็นชนพื้นเมืองและชนชาติที่มีถิ่นกำเนิดจากภูมิภาคเซอร์แคสเซียทางด้านเหนือของเทือกเขาคอเคซัส การฆ่าล้างเผ่าพันธุ์ชาวเซอร์แคสเซียซึ่งจักรวรรดิรัสเซียก่อขึ้นในช่วงสงครามรัสเซีย–เซอร์แคสเซียในคริสต์ศตวรรษที่ 19 ได้ส่งผลให้ชาวเซอร์แคสเซียส่วนใหญ่ถูกเนรเทศจากบ้านเกิดในเซอร์แคสเซียไปยังตุรกีและส่วนอื่นของตะวันออกกลางสมัยใหม่ที่ซึ่งพวกเขารวมตัวกันมากที่สุดในปัจจุบัน องค์การชาติและประชาชนที่ไม่มีผู้แทนประเมินในช่วงต้นคริสต์ทศวรรษ 1990 ว่ามีชาวเซอร์แคสเซียจำนวนมากถึง 3.7 ล้านคนพลัดถิ่นอยู่ในกว่า 50 ประเทศ
ภาษาเซอร์แคสเซียเป็นภาษาบรรพชนของชาวเซอร์แคสเซีย และศาสนาอิสลามเป็นศาสนาหลักในหมู่พวกเขามาตั้งแต่คริสต์ศตวรรษที่ 17 เซอร์แคสเซียถูกรุกรานซ้ำแล้วซ้ำเล่าตั้งแต่สมัยโบราณ ลักษณะภูมิประเทศอันโดดเดี่ยวประกอบกับความสำคัญทางยุทธศาสตร์ที่สังคมภายนอกมอบให้แก่ภูมิภาคนี้เป็นตัวหล่อหลอมเอกลักษณ์ชนชาติซอร์แคสเซียอย่างมากพอสมควร
ธงประจำชนชาติเซอร์แคสเซียประกอบด้วยพื้นหลังสีเขียวที่มีรูปลูกธนูสามดอกไขว้กันอยู่ตรงกลาง รายล้อมด้วยรูปดาวสีทองสิบสองดวง รูปดาวเหล่านั้นเป็นตัวแทนของเผ่าชนเซอร์แคสเซียทั้งสิบสองเผ่าในประวัติศาสตร์ ได้แก่ Abzakh, Besleney, Bzhedugh, Hatuqway, Kabardian, Mamkhegh, Natukhaj, Shapsugh, Chemirgoy, Ubykh, Yegeruqway และ Zhaney
ชาวเซอร์แคสเซียมีบทบาทสำคัญในพื้นที่ที่พวกเขาเข้าไปตั้งถิ่นฐาน ในตุรกี ผู้ที่มีพื้นเพมาจากเซอร์แคสเซียมีอิทธิพลอย่างมากตั้งแต่ที่พวกเขามาถึง โดยมีส่วนสำคัญในการทำสงครามประกาศอิสรภาพตุรกี และอยู่ในหมู่เจ้าหน้าที่ระดับหัวกะทิของหน่วยข่าวกรองตุรกี ในจอร์แดน พวกเขามีส่วนในการก่อตั้งนครอัมมานสมัยใหม่ และยังคงมีบทบาทสำคัญในประเทศสืบมา ในลิเบีย พวกเขาดำรงตำแหน่งทางทหารระดับสูง ในอียิปต์ พวกเขาเป็นส่วนหนึ่งของชนชั้นปกครอง และยังมีส่วนร่วมในภาคธุรกิจในสมัยการปกครองของมุฮัมมัด อะลี บาชา
พื้นที่เซอร์แคสเซียตามประวัติศาสตร์ถูกทางการสหภาพโซเวียตและทางการรัสเซียแบ่งออกเป็นสาธารณรัฐอะดีเกยา, สาธารณรัฐคาบาร์ดีโน-บัลคาเรีย, สาธารณรัฐคาราชาเยโว-ซีร์คัสเซีย และดินแดนครัสโนดาร์ รวมถึงส่วนตะวันตกเฉียงใต้ของดินแดนสตัฟโรปอลในปัจจุบัน ดังนั้นชาวเซอร์แคสเซียจึงได้รับการกำหนดชื่อเรียกแตกต่างกันไป ได้แก่ "ชาวอะดีเกยา" ในสาธารณรัฐอะดีเกยา, "ชาวคาบาร์เดีย" ในสาธารณรัฐคาบาร์ดีโน-บัลคาเรีย, "ชาวเชียร์เคสส์" ในสาธารณรัฐคาราชาเยโว-ซีร์คัสเซีย และชาว "Shapsugh" ในดินแดนครัสโนดาร์ แม้ว่าโดยเนื้อแท้แล้วทั้งสี่กลุ่มจะเป็นชนกลุ่มเดียวกันก็ตาม ทุกวันนี้ชาวเซอร์แคสเซียประมาณ 800,000 คนยังคงอยู่ในพื้นที่เซอร์แคสเซียตามประวัติศาสตร์ ในขณะที่อีก 4,500,000 คนอาศัยอยู่ที่อื่น
การกำจัดชาติพันธุ์

การกำจัดชาติพันธุ์ หรือ ชาติพันธุฆาต  หมายถึงการพยายามโดยจงใจและอย่างเป็นระบบที่จะทำลายล้างวัฒนธรรมหรือวิถีชีวิตของประชาชนกลุ่มใดกลุ่มหนึ่ง โดยใช้อำนาจทางการเมือง ทางกฎหมาย หรือทางสังคมเป็นเครื่องมือบีบบังคับให้คนในกลุ่มนั้นละทิ้งวิถีชีวิต ภาษา ศาสนา และขนบประเพณีอันเป็นเอกลักษณ์ของตน
เมื่อทบทวนกฎหมายและประวัติเชิงวิชาการของการใช้ศัพท์ "การฆ่าล้างเผ่าพันธุ์"  และ "การกำจัดชาติพันธุ์"  แล้ว บาร์โตโลเม กลาเบโร นักนิติศาสตร์และนักประวัติศาสตร์ชาวสเปน จำแนกความแตกต่างระหว่างศัพท์ทั้งสองโดยระบุว่า "การฆ่าล้างเผ่าพันธุ์คือการฆ่าคน ในขณะที่การกำจัดชาติพันธุ์คือการฆ่าวัฒนธรรมของสังคมผ่านการฆ่าจิตวิญญาณแต่ละจิตวิญญาณ" ตามคำกล่าวของมาร์ติน ชอว์ นักสังคมวิทยาชาวอังกฤษ การกำจัดชาติพันธุ์หรือการทำลายล้างวัฒนธรรมอาจเกิดขึ้นได้โดยไม่มีการฆ่าล้างเผ่าพันธุ์
เนื่องจากมีการนำมโนทัศน์อย่างการกำจัดชาติพันธุ์และการทำลายล้างวัฒนธรรมไปใช้ในบริบทที่หลากหลาย การศึกษาการฆ่าล้างเผ่าพันธุ์ในเชิงมานุษยวิทยาจึงตรวจสอบว่ามโนทัศน์เหล่านี้ได้รับการรวมเข้าหรือกันออกจากระบบกฎหมายและนโยบายสาธารณะต่าง ๆ อย่างไร
สงครามรัสเซีย–เซอร์แคสเซีย

สงครามรัสเซีย–เซอร์แคสเซีย (อะดีเกยา:) คือการรุกรานเซอร์แคสเซียโดยจักรวรรดิรัสเซีย เริ่มตั้งแต่วันที่ 17 กรกฎาคม ค.ศ. 1763 (ตามปฏิทินเก่า) โดยจักรวรรดิรัสเซียอ้างสิทธิ์ในการปกครองเซอร์แคสเซียในขณะที่ชาวเซอร์แคสเซียปฏิเสธและต่อต้าน และสิ้นสุดในอีก 101 ปีต่อมาเมื่อกองทัพสุดท้ายของเซอร์แคสเซียพ่ายแพ้ในวันที่ 21 พฤษภาคม ค.ศ. 1864 (ตามปฏิทินเก่า) สงครามนี้จึงเป็นสงครามที่พร่ากำลังและสร้างความสูญเสียอย่างหนักแก่ทั้งสองฝ่าย ชาวเซอร์แคสเซียสู้รบกับรัสเซียนานกว่าชนชาติอื่น ๆ ในภูมิภาคคอเคซัส และสงครามรัสเซีย–เซอร์แคสเซียก็เป็นสงครามที่ยาวนานที่สุดที่ทั้งรัสเซียและเซอร์แคสเซียเคยต่อสู้มา
ระหว่างและหลังสงคราม จักรวรรดิรัสเซียใช้กลยุทธ์ฆ่าล้างเผ่าพันธุ์ด้วยการสังหารหมู่พลเรือนอย่างเป็นระบบ นำไปสู่การฆ่าล้างเผ่าพันธุ์ชาวเซอร์แคสเซีย โดยชาวเซอร์แคสเซียมากถึง 2,000,000 คน (ร้อยละ 85–97 ของประชากรทั้งหมด) ถูกสังหารหรือถูกเนรเทศไปยังจักรวรรดิออตโตมัน (โดยเฉพาะอย่างยิ่งในเขตประเทศตุรกีในปัจจุบัน) ส่งผลให้เกิดชุมชนชาวเซอร์แคสเซียพลัดถิ่น สงครามรัสเซีย–เซอร์แคสเซียเริ่มขึ้นในลักษณะของความขัดแย้งเฉพาะพื้นที่ แต่ในไม่ช้าการขยายตัวของรัสเซียไปทั่วภูมิภาคคอเคซัสก็ดึงชนชาติอื่น ๆ ในภูมิภาคเข้าสู่ความขัดแย้งด้วย บ่อยครั้งจึงถือกันว่าสงครามรัสเซีย–เซอร์แคสเซียเป็นส่วนตะวันตกของสงครามคอเคซัส
ระหว่างสงครามรัสเซีย–เซอร์แคสเซีย จักรวรรดิรัสเซียไม่ยอมรับว่าเซอร์แคสเซียเป็นดินแดนอิสระ แต่ถือว่าเป็นดินแดนรัสเซียที่อยู่ภายใต้การยึดครองของกลุ่มกบฏ ถึงแม้ว่าภูมิภาคนี้จะไม่เคยอยู่ภายใต้การควบคุมของรัสเซียมาก่อนก็ตาม บรรดานายพลรัสเซียไม่ได้เรียกชาวเซอร์แคสเซียตามชื่อชาติพันธุ์ แต่เรียกพวกเขาว่า "พวกคนเขา" "พวกโจรเถื่อน" และ "พวกขยะภูเขา" ในสมัยปัจจุบัน สงครามนี้ตกเป็นเป้าของการตีความประวัติศาสตร์ใหม่และก่อให้เกิดข้อโต้แย้งเนื่องจากแหล่งข้อมูลของรัสเซียในสมัยหลังส่วนใหญ่ไม่กล่าวถึงสงครามหรือลดทอนความสำคัญของสงครามลง สื่อและเจ้าหน้าที่ของรัฐรัสเซียไปไกลถึงขั้นอ้างว่าความขัดแย้งดังกล่าว "ไม่เคยเกิดขึ้น" ทั้งยังอ้างว่าชาวเซอร์แคสเซีย "เข้าร่วมกับรัสเซียโดยสมัครใจในคริสต์ศตวรรษที่ 16"
อีเอฟแอลแชมเปียนชิป ฤดูกาล 2023–24

อีเอฟแอลแชมเปียนชิป ฤดูกาล 2023–24 (เรียกว่า สกายเบตแชมเปียนชิป ด้วยเหตุผลด้านการสนับสนุน) เป็นฤดูกาลที่ 20 ของฟุตบอลลีกแชมเปียนชิป ภายใต้ชื่อปัจจุบันและฤดูกาลที่ 32 ภายใต้รูปแบบโครงสร้างลีกในปัจจุบัน 
24 ทีมแข่งขันในลีก – 18 ทีมมาจากฤดูกาลที่แล้ว 3 ทีมตกชั้นจากพรีเมียร์ลีก และ 3 ทีมเลื่อนชั้นจากอีเอฟแอลลีกวัน ณ วันจันทร์ที่ 15 พฤษภาคม ค.ศ. 2023 17 จาก 18 ทีมมีแต้มเพียงพอในฤดูกาล 2022–23 เพื่อรับประกันว่าพวกเขาจะไม่ตกชั้นแต่ทำผลงานได้ไม่ดีพอที่จะเข้าถึงรอบเพลย์ออฟเลื่อนชั้น นอกจากนี้ ยังมีเซาแทมป์ตัน ลีดส์ยูไนเต็ด และเลสเตอร์ซิตี ที่ตกชั้นจากพรีเมียร์ลีก และพลิมัทอาร์ไกล์ อิปสวิชทาวน์ และเชฟฟีลด์เวนส์เดย์ที่เลื่อนชั้นจากลีกวันเมื่อพวกเขาทำประตูได้ในนาทีสุดท้ายในการเจอกับบาร์นสลีย์ในรอบชิงชนะเลิศเพลย์ออฟ
การเปลี่ยนแปลงทีม.
ทีมต่อไปนี้ได้เปลี่ยนดิวิชันตั้งแต่ฤดูกาล 2022–23:
ตารางคะแนน.
<onlyinclude></onlyinclude>
เพลย์ออฟ.
เลกแรก
เลกที่สอง
" รวมผลสองนัด ลีดส์ยูไนเต็ด ชนะ 4–0."
" รวมผลสองนัด เซาแทมป์ตัน ชนะ 3–1."
รอบชิงชนะเลิศ.
<onlyinclude></onlyinclude>
รางวัล.
รางวัลส่วนบุคคล.
ทีมยอดเยี่ยมแห่งฤดูกาล แชมเปียนชิป
หมายเหตุ.
<templatestyles src="Reflist/styles.css" />
ตำนานนักล่ามังกร

ตำนานนักล่ามังกร (ラグナクリムゾン, Raguna Kurimuzon) เป็นซีรีส์มังงะญี่ปุ่น แต่งเรื่องและวาดภาพโดยไดกิ โคบายาชิ ตีพิมพ์ในนิตยสาร"กังกังโจ๊กเกอร์รายเดือน"ของสำนักพิมพ์สแควร์เอนิกซ์ ตั้งแต่เดือนมีนาคม พ.ศ. 2560 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 14 เมื่อเดือนสิงหาคม พ.ศ. 2565 ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์ ออกอากาศตั้งแต่เดือนตุลาคม พ.ศ. 2566 จนถึงเดือนมีนาคม พ.ศ. 2567
#เปลี่ยนทาง 
#เปลี่ยนทาง 
#เปลี่ยนทาง 
สื่อ.
ซีรีส์มังงะ"ตำนานนักล่ามังกร"แต่งเรื่องและวาดภาพโดยไดกิ โคบายาชิ เริ่มตีพิมพ์ในนิตยสารรายเดือนของสำนักพิมพ์สแควร์เอนิกซ์ในหมวดหมู่มังงะโชเน็ง ตั้งแต่วันที่ 22 มีนาคม 2560 นั้น สแควร์เอนิกซ์ได้รวบรวมบทต่างๆ ไว้ในเล่มทังโกบง (tankōbon) และเล่มแรกถูกวางจำหน่ายเมื่อวันที่ 21 ตุลาคม 2560 แล้วเมื่อวันที่ 22 สิงหาคม 2565 เล่มที่สิบเอ็ดของทางญี่ปุ่นได้รับการเผยแพร่แล้ว
ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ถูกวางจำหน่ายในวันที่ 5 กันยายน 2565
โรงพยาบาลค่ายจิรประวัติ

โรงพยาบาลค่ายจิรประวัติ เป็นโรงพยาบาลในสังกัดกระทรวงกลาโหม อัตรา 150 เตียง จัดตั้งจริง 79 เตียง ก่อตั้งขึ้นเมื่อ พ.ศ. 2445 เป็นหน่วยขึ้นตรงมณฑลทหารบกที่ 31 ตั้งอยู่ที่ เลขที่ 161 หมู่ที่ 1 ตำบลนครสวรรค์ออก อำเภอเมืองนครสวรรค์ จังหวัดนครสวรรค์ มีหน้าที่ให้การดูแลรักษาพยาบาลกำลังพล ครอบครัว และประชาชนในพื้นที่โดยรอบค่ายจิรประวัติ ผู้อำนวยการโรงพยาบาลคนปัจจุบันคือ พันเอก นายแพทย์ ปุญชทร ทิพยวงศ์
วัดท้าวบุญเรือง

วัดท้าวบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่ ที่ดินตั้งวัดมีเนื้อที่ 6 ไร่
วัดท้าวบุญเรืองสร้างเมื่อ พ.ศ. 2235 ตามแบบประวัติวัดแจ้งว่าสร้างเมื่อประมาณ พ.ศ. 2357 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550 โดยมีท้าวบุญเรืองเป็นผู้ริเริ่มสร้างวัด สันนิษฐานว่าท้าวบุญเรืองอาจเป็นพระโอรสพระเจ้าติโลกราช หากสันนิษฐานตามนี้วัดอาจสร้างในช่วง พ.ศ. 2000 หรืออาจเป็นวัดที่ตั้งชื่อตามผู้ปกครองแขวงแม่ท่าช้าง ที่มียศและชื่อว่า ท้าวบุญเรือง เพราะในบริเวณใกล้เคียงปรากฏชื่อวัดที่มีคำนำหน้าว่าท้าวจำนวน 3 วัด อีกสองวัดคือ วัดท้าวคำวังและวัดท้าวผายู (วัดผาสุการาม)
วัดท้าวบุญเรืองเป็นสำนักเรียนพระปริยัติธรรม (ภาษาบาลี) ในยุคที่ครูบาอินถา อริยะ เป็นเจ้าอาวาสวัด (พ.ศ. 2430–2493) วัดท้าวบุญเรืองได้จัดเก็บคัมภีร์ใบลานอักษรธรรมล้านนาจำนวน 10 หีบ ไว้ที่หอไตรหลังใหม่ซึ่งย้ายมาจากหอไตรกลางน้ำที่อยู่หน้าวัด วัดมีโบราณวัตถุบางส่วนได้รับการขึ้นทะเบียนเป็นโบราณวัตถุและศิลปวัตถุอย่างสัตตภัณฑ์ ธรรมาสน์ และพระพุทธรูปปางมารวิชัย ชนิดสำริด 3 องค์
วิหารก่ออิฐฉาบปูน โครงสร้างไม้ หลังคาเป็นทรงจั่วมีการซ้อนชั้นของหลังคาด้านหน้าสองชั้น หลังคามุงด้วยกระเบื้องดินเผาหรือแป้นเกล็ด (หลังคาแผ่นไม้) บริเวณหน้าวิหารมีท้าวเวสสุวรรณ ภายในวิหารมีภาพจิตรกรรมฝาผนัง ส่วนบริเวณด้านหลังวิหารเป็นเจดีย์รูปแบบล้านนาที่รับเอาอิทธิพลจากสุโขทัยและพุกาม ป็นเจดีย์ทรงกลมเป็นฐานสูงสี่เหลี่ยมย่อเก็จ เน้นชั้นมาลัยเถาที่ขยายใหญ่ขึ้น ยกสูงขึ้น องค์ระฆังถูกลดความสำคัญลงจนเหลือขนาดเล็ก มีบัวรัดรอบองค์ระฆังตามแบบพุกาม บัลลังก์ย่อเหลี่ยม
นักเรียนลับ บัญชีดำ

<ns>0</ns>
 <revision>
 <parentid>11949268</parentid>
 <timestamp>2025-05-05T12:14:46Z</timestamp>
 <contributor>
 <ip>2405:9800:B530:EAF1:EC16:30FB:795D:EF4E</ip>
 </contributor>
 <origin>12295685</origin>
 <model>wikitext</model>
 <format>text/x-wiki</format>
นักเรียนลับ บัญชีดำ  เป็นซีรีส์ทางโทรทัศน์ของไทยปี พ.ศ. 2562 นำแสดงโดย นนน-กรภัทร์ เกิดพันธุ์, ชิม่อน-วชิรวิชญ์ เรืองวิวรรธน์, โอห์ม-ภวัต จิตต์สว่างดี, เดรก-สัตบุตร แลดิกี, เฟิร์ส-คณพันธ์ ปุ้ยตระกูล, แฟรงค์-ธนัตถ์ศรันย์ ซำทองไหล และ แบงค์-ปรีติ บารมีอนันต์ หรือ แบงค์ แคลช
กำกับโดยวรเวช ดานุวงศ์ หรือ แดน ดีทูบี และอำนวยการสร้างโดยจีเอ็มเอ็มทีวี ร่วมกับเลเซอร์แคทสตูดิโอ ซึ่งเป็นบริษัทของวรเวช ซีรีส์เรื่องนี้เป็น 1 ใน 13 ซีรีส์ทางโทรทัศน์ประจำปี พ.ศ. 2562 ที่เปิดตัวโดยจีเอ็มเอ็มทีวีในงาน "Wonder Th13teen" เมื่อวันที่ 5 พฤศจิกายน พ.ศ. 2561 ออกอากาศตอนแรกทางช่องจีเอ็มเอ็ม 25 และไลน์ทีวี เมื่อวันที่ 13 ตุลาคม พ.ศ. 2562 โดยออกอากาศทุกวันอาทิตย์ เวลา 21.25 น. และ 23.00 น. ตามลำดับ ซีรีส์เรื่องนี้ออกอากาศตอนสุดท้ายเมื่อวันที่ 29 ธันวาคม พ.ศ. 2562 
เรื่องย่อ.
เอกอนันต์เป็นโรงเรียนที่ไม่เพียงแต่มีชื่อเสียงในด้านการศึกษาและกีฬาเท่านั้น แต่ยังมีความลับบางอย่างซ่อนอยู่อีกด้วย ปริศนาการหายตัวไปของฟ้า (พลอย ศรนรินทร์) นักเรียนของโรงเรียน ทำให้ทราฟฟิค (กรภัทร์ เกิดพันธุ์) น้องชายของเธอแฝงตัวเข้ามาที่โรงเรียนเอกอนันต์เพื่อสืบหาความจริง เขาอยู่ห้อง ม.4/6 ซึ่งเขาได้พบกับเพื่อนร่วมห้อง ได้แก่ แอนดรูว์ (วชิรวิชญ์ เรืองวิวรรธน์), ไฮไลท์ (ภวัต จิตต์สว่างดี), ไตเติ้ล (สัตบุตร แลดิกี), จิมแบ (คณพันธ์ ปุ้ยตระกูล) และ บรรทัด (ธนัตถ์ศรันย์ ซำทองไหล) ซึ่งทั้ง 5 คนเป็นสมาชิกของกลุ่มลับที่เรียกตัวเองว่า ""Blacklist" ซึ่งมีวัตถุประสงค์เพื่อตรวจสอบเหตุการณ์ลึกลับในโรงเรียนของพวกเขา ต่อมา ทราฟฟิคได้เข้าร่วมกลุ่มดังกล่าว
นอกจากการค้นหาว่าเกิดอะไรขึ้นกับฟ้าแล้ว "Blacklist"" ยังจะเปิดเผยความลับอันดำมืดหลายอย่างของโรงเรียนเอกอนันต์อีกด้วย และเปิดโปรงเรื่องแก๊งค์หัตเทวะ
ศูนย์บัญชาการทหารสูงสุดผสมชาติยุโรป

ศูนย์บัญชาการทหารสูงสุดผสมชาติยุโรป  หรือ SHAPE เป็นศูนย์บัญชาการทหารของส่วนปฏิบัติการบังคับบัญชาผสม (Allied Command Operations) แห่งองค์การสนธิสัญญาแอตแลนติกเหนือ (เนโท) มีอำนาจบังคับบัญชาเหนือปฏิบัติการของเนโททั่วทุกมุมโลก ศูนย์บัญชาการทหารสูงสุดมีที่ตั้งอยู่ในเทศบาลมงส์ ประเทศเบลเยียม
ผู้บัญชาการมีชื่อตำแหน่งว่า ผู้บัญชาการทหารผสมสูงสุดยุโรป (Supreme Allied Commander Europe) ซึ่งเป็นนายทหารยศพลเอกของกองทัพสหรัฐผู้ครองตำแหน่งผู้บัญชาการทหารสหรัฐภาคยุโรป
นาโอมิ ชินโด

นาโอมิ ชินโด (; โรมาจิ: "Shindō Naomi", เกิด 9 พฤศจิกายน ค.ศ. 1972) เป็นนักพากย์ นักแสดงละครเวที และผู้บรรยายชาวญี่ปุ่น เกิดในจังหวัดเกียวโต สังกัดอาโอนิโปรดักชัน
สมัชชารัฐสภาอาเซียน

สมัชชารัฐสภาอาเซียน (ชื่อย่อ: AIPA) (เริ่มใช้ชื่อนี้เมื่อ ค.ศ. 2007) หรือชื่อเดิมคือ องค์การรัฐสภาอาเซียน (ชื่อย่อ: AIPO) เป็นองค์การที่ก่อตั้งขึ้นเมื่อ ค.ศ. 1977 ซึ่งรวมกลุ่มกัน แต่มีความเกี่ยวข้องอย่างเป็นทางการกับอาเซียน ก่อตั้งโดยประเทศอินโดนีเซีย โดยได้รับการสนับสนุนจากสมาชิกอื่น ๆ ที่เป็นผู้ก่อตั้งอาเซียนทั้ง 5 ประเทศ
การประชุมครั้งแรกเกิดขึ้นใน ค.ศ. 1978 ที่ประเทศสิงคโปร์ เป็นสภาข้ามชาติที่อ่อนแอและมีอำนาจให้คำปรึกษาเท่านั้น ขาดอำนาจนิติบัญญัติและกำกับดูแลอาเซียนและสมาชิก
มีสมาชิกจากอาเซียนรวมกว่า 300 ประเทศ บรูไน (และก่อนหน้านี้มีเมียนมาร์ด้วย) ซึ่งไม่มีสภานิติบัญญัติ เข้าร่วมเป็นผู้สังเกตการณ์พิเศษของ AIPA ต่อมาในปี 2007 ได้เปลี่ยนชื่อจากองค์การรัฐสภาอาเซียนเป็นสมัชชารัฐสภาอาเซียน
ตั้งแต่ ค.ศ. 1979 เป็นต้นมา ได้จัดประชุมทวิภาคีกึ่งปกติกับรัฐสภายุโรป
ที่อยู่: สำนักงานเลขาธิการอาเซียน อาคารเฮอริเทจ ชั้น 5 เจแอล Sisingamangaraja No. 70A Kebayoran Baru. Jakarta Selatan, Kode Pos 12110 DKI จาการ์ตา อินโดนีเซีย
รายชื่อสมาชิก.
ผู้สังเกตการณ์.
ใน ค.ศ. 2021 คณะมนตรีระหว่างรัฐสภาอาเซียนมีผู้สังเกตการณ์ 16 องค์กร ซึ่งนอกจากผู้สังเกตการณ์ 1 องค์กรซึ่งเป็นองค์กรรัฐสภาระดับภูมิภาคจากรัฐสภายุโรปแล้ว ยังมีผู้สังเกตการณ์อีก 15 องค์กรที่เหลือที่เป็นรัฐสภาหรือสภาล่างของประเทศต่าง ๆ ผู้สังเกตการณ์ที่ใกล้ที่สุดคือรัฐสภายูเครน และสภาล่างของปากีสถาน ซึ่งเข้าร่วมการประชุมสมัชชา AIPA ครั้งที่ 42 ในปีนั้นที่ประเทศบรูไน
โรตีจอห์น

โรตีจอห์น  เป็นแซนด์วิชไข่เจียว เชื่อว่าถือกำเนิดครั้งแรกที่ประเทศสิงคโปร์เมื่อราวคริสต์ทศวรรษ 1960 ถึง 1970 ต่อมาได้กลายเป็นอาหารข้างถนนที่แพร่หลายไปทั่วบริเวณคาบสมุทรมลายู ปัจจุบันคือประเทศมาเลเซีย และประเทศอินโดนีเซีย
ประวัติ.
"โรตี" มาจากคำสันสกฤตว่า "โรติกา" (rotikā) แปลว่า ขนมปัง โดยทั่วไปจะหมายถึงอาหารที่ทำจากขนมปังหรือคล้ายขนมปัง ซึ่งรวมไปถึงแซนด์วิช และแพนเค้ก ส่วนชื่อ "จอห์น" นั้นไม่ทราบที่มาว่าอยู่ในชื่ออาหารนี้ได้อย่างไร แต่อาจจะมาจากการที่ชาวสหราชอาณาจักรจะเรียกชื่อบุคคลชายใด ๆ ว่าจอห์นไว้ก่อน ในกรณีที่ไม่รู้จักกัน จำชื่อไม่ได้ หรือชื่อออกเสียงยากเกินไป จนอาจกลายเป็นชื่อที่กองทัพสหราชอาณาจักรใช้เรียกพ่อค้าแม่ขายซึ่งเป็นชนพื้นเมืองในบริติชมาลายา
มีมุขปาฐะอ้างว่าอาหารดังกล่าวมีต้นกำเนิดมาจากพ่อครัวชาวมลายูในสิงคโปร์เมื่อช่วงคริสต์ทศวรรษ 1960 ถึง 1970 และมีเรื่องเล่าทำนองนี้อีกหลายเรื่อง แต่มุขปาฐะเรื่องสุดท้าย กล่าวถึงการขายโรตีจอห์นที่ศูนย์การค้าหาบเร่ตามันเซอราซี ที่เริ่มขายอาหารจานนี้ใน ค.ศ. 1976 หลังได้สูตรจากพ่อค้าหาบเร่คนหนึ่ง ที่ต่อมาร้านค้าแผงดังกล่าวได้ย้ายไปขายที่ตลาดสวนเซอรังกูนใน ค.ศ. 2001
อย่างไรก็ตามโรตีจอห์นได้แพร่หลายไปทั่วคาบสมุทรมลายูเป็นที่เรียบร้อย และในยุคปัจจุบันผู้คนนิยมรับประทานโรตีจอห์นหน้าปลาซาร์ดีน มากกว่าเนื้อสัตว์อื่น
ส่วนประกอบ.
วัตถุดิบในการทำโรตีจอห์น ประกอบด้วย ขนมปังบาแก็ต ไข่ เนื้อสับ (อาจเป็นเนื้อไก่ ปลาซาร์ดีน หรือเนื้อแกะ) หัวหอม และเสิร์ฟพร้อมซอสพริกผสมมะเขือเทศ
เดริงคูยู

เดริงคูยู (กรีกแคปปาโดเชีย:) เป็นเมืองและอำเภอในจังหวัดเนฟเชฮีร์ ภูมิภาคอานาโตเลียกลาง ประเทศตุรกี รายงานจากสำมะโน ค.ศ. 2010 อำเภอนี้มีประชากร 22,114 คน ในจำนวนนี้มีประชากรที่อาศัยอยู่ในเมืองเดริงคูยู 10,679 คน อำเภอนี้กินพื้นที่
บอยแอนด์เดอะเวิลด์

บอย แอนด์ เดอะ เวิลด์  เป็นภาพยนตร์แอนิเมชันขับขันบราซิลที่ออกฉายใน ค.ศ. 2558 กำกับและเขียนบทโดย อาเล อาเบรว
การตอบรับ.
คำวิจารณ์.
รอตเทนโทเมโทส์รายงานว่าร้อยละ 93 ของผู้วิจารณ์ 57 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 7.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 80 เต็ม 100 คะแนน ซึ่งประเมินโดยผู้วิจารณ์ 18 คน
รางวัล.
ภาพยนตร์ได้รับการเสนอชื่อรางวัลออสการ์ สาขาภาพยนตร์แอนิเมชันยอดเยี่ยม
ชาวคีตัน

ชาวคีตัน  เป็นชนเผ่าเร่ร่อนจากเอเชียตะวันออกเฉียงเหนือ ตั้งแต่คริสต์ศตวรรษที่ 4 พวกเขาอาศัยอยู่ในพื้นที่ส่วนหนึ่งของมองโกเลีย ภาคตะวันออกเฉียงเหนือของจีน และรัสเซียตะวันออกไกลในปัจจุบัน
ในฐานะผู้คนที่สืบเชื้อสายมาจากโปรโต-มองโกลผ่านเซียนเป่ย์ ชาวคีตันพูดภาษาคีตันที่สูญพันธุ์ไปแล้ว ซึ่งเป็นภาษาพารามองโกลิกที่เกี่ยวข้องกับกลุ่มภาษามองโกล ชาวคีตันเป็นผู้ก่อตั้งและเป็นผู้นำราชวงศ์เหลียว ซึ่งครอบครองพื้นที่กว้างใหญ่ของไซบีเรีย มองโกเลีย และจีนตอนเหนือ ชาวคีตันแห่งราชวงศ์เหลียวใช้ระบบการเขียน 2 แบบสำหรับภาษาของตน คือ อักษรคีตันเล็กและอักษรคีตันใหญ่
ปองสิบ

ปองสิบ (เสียชีวิต ค.ศ. 222) มีชื่อในภาษาจีนกลางว่า เฝิง สี  ชื่อรอง ซิวยฺเหวียน  เป็นขุนพลของรัฐจ๊กก๊กในยุคสามก๊ก
ประวัติ.
ปองสิบเป็นชาวเมืองลำกุ๋น (南郡 "หนานจฺวิ้น") ซึ่งปัจจุบันอยู่บริเวณเมืองจิงโจฺว มณฑลหูเป่ย์ รับราชการเป็นขุนพลของเล่าปี่ จักรพรรดิผู้ก่อตั้งรัฐจ๊กก๊กในยุคสามก๊ก 
ในปี ค.ศ. 221 เล่าปี่โจมตีซุนกวน (ภายหลังคือจักรพรรดิผู้ก่อตั้งรัฐง่อก๊ก) ผู้เป็นอดีตพันธมิตร หลังซุนกวนทำลายความเป็นพันธมิตรและยึดครองอาณาเขตของเล่าปี่ในมณฑลเกงจิ๋ว รวมถึงจับกวนอูขุนพลของเล่าปี่มาประหารชีวิต ปองสิบเข้าร่วมในการศึกนี้ที่นำไปสู่ยุทธการที่อิเหลงในปี ค.ศ. 221-222 ในช่วงต้นของการศึก ปองสิบและงอปั้นเอาชนะลิอี้ (李異 "หลี่ อี้") และหลิว เออ (劉阿) นายทหารของซุนกวนในพื้นที่ใกล้ช่องเขาอู (巫峽 "อูเซี่ย") และรุดหน้าไปยังอำเภอจีกุ๋ย (秭歸 "จื่อกุย") ปองสิบได้รับการแต่งตั้งเป็นแม่ทัพใหญ่ (大督 "ต้าตู") ของทัพจ๊กก๊ก
ในฤดูร้อน ค.ศ. 222 ทัพซุนกวนนำโดยลกซุนเข้าโจมตีตอบโต้ทัพจ๊กก๊กโดยฉับพลันหลังคุมเชิงอยู่ 6 เดือนตั้งแต่ต้นปี ค.ศ. 222 ปองสิบถูกสังหารในที่รบโดยทหารใต้บังคับบัญชาของพัวเจี้ยงขุนพลของง่อก๊ก หน่วยทหารที่ปองสิบบัญชาการก็ได้รับความเสียหายอย่างหนัก
คำวิจารณ์.
ใน"จี้ฮั่นฝู่เฉินจ้าน" (季漢輔臣贊) งานเขียนของหยาง ซี่ ขุนนางของจ๊กก๊ก กล่าวถึงจุดจบของปองสิบว่าเป็นเพราะความมั่นใจมากเกินไปและประเมินข้าศึกต่ำเกินไป
ดิเลนิ แดเนียล-เซลวาร์แนม

ดิเลนิ แดเนียล-เซลวาร์แนม  เป็นทนายความและข้าราชการชาวอังกฤษ ซึ่งดำรงตำแหน่งผู้ว่าการแองกวิลลา ตั้งแต่วันที่ 18 มกราคม ค.ศ. 2021 เธอเป็นผู้ดำรงตำแหน่งหญิงคนที่สองรองต่อจากคริสตินา สก็อตต์
เมื่อวันที่ 15 ธันวาคม ค.ศ. 2022 สำนักงานต่างประเทศ เครือจักรภพ และการพัฒนา ประกาศว่า ดิเลนิ แดเนียล-เซลวาร์แนม จะเข้ารับตำแหน่งต่อจากไนเจล เดคิน เป็นผู้ว่าการหมู่เกาะเติกส์และเคคอส ในเดือนมิถุนายน ค.ศ. 2023
งานราชการ.
ดิเลนิ แดเนียล-เซลวาร์แนม มีเชื้อสายชาวทมิฬศรีลังกา เธอเป็นcalled to the bar ในปี ค.ศ. 1999 และได้รับ สาขากฎหมายมหาชนระหว่างประเทศจากมหาวิทยาลัยลอนดอน ในปี ค.ศ. 2000
ตั้งแต่ปี ค.ศ. 2004 ถึง 2007 แดเนียล-เซลวาร์แนม เป็นที่ปรึกษาด้านนโยบายที่กรมกิจการรัฐธรรมนูญ เธอทำงานในตำแหน่งต่าง ๆ ที่ กระทรวงยุติธรรม ตั้งแต่ปี ค.ศ. 2007 ถึง 2015 เลขานุการส่วนตัวของรัฐมนตรีว่าการกระทรวงยุติธรรม (2007–2010) เลขานุการของ Omand Review (2010) รองหัวหน้าฝ่ายกลยุทธ์การจัดการผู้กระทำความผิด (2010–2011) และรองผู้อำนวยการฝ่ายกลยุทธ์และการเปลี่ยนแปลง HM Courts and Tribunals Service (2011–2015) การเปลี่ยนแผนก เธอดำรงตำแหน่งผู้อำนวยการฝ่ายกลยุทธ์และการเปลี่ยนแปลง Insolvency Service เป็นเวลาสองปี ในปี ค.ศ. 2017 เธอเข้าร่วม Cabinet Office ในตำแหน่งผู้อำนวยการของ Grenfell Tower Inquiry
ผู้ว่าการ.
การประกาศแต่งตั้ง แดเนียล-เซลวาร์แนม เป็นผู้ว่าการแองกวิลลาเมื่อวันที่ 28 พฤศจิกายน ค.ศ. 2020 เธอจะเป็นผู้ว่าการหญิงคนที่สองของดินแดน ต่อจาก คริสตินา สก็อตต์ เธอมาถึงแองกวิลลา เมื่อวันที่ 15 มกราคม ค.ศ. 2021 และเริ่มปฏิบัติหน้าที่ทางไกลเนื่องจากคำสั่งกักตัว 15 วัน เธอเข้าร่วมพิธีสาบานตนผ่านลิงค์วิดีโอ เมื่อวันที่ 18 มกราคม ค.ศ. 2019 เมื่อวันที่ 21 มกราคม ค.ศ. 2021 เธอกล่าวต่อที่ประชุมสภาบริหาร และต่อมาได้พบกับสมาชิกฝ่ายค้านของ สภาผู้แทนราษฎร เมื่อวันที่ 26 มกราคม ค.ศ. 2021 เธอสาบานตนกับผู้พิพากษาคนใหม่ Piyumini Weeratunga ซึ่งเคยดำรงตำแหน่งผู้พิพากษาในมอนต์เซอร์รัต
หลังจากเสร็จสิ้นการกักตัว เธอได้เดินทางไปเยี่ยม โรงพยาบาลเจ้าหญิงอเล็กซานดรา และ "hotel belt" เธอทำการออกเดินทางเพื่อเยี่ยมเยือนด้วยทัวร์ทั่วเกาะ ในแต่ละเขต เธอได้พบกับตัวแทน ส.ส. และประชาชนในท้องถิ่น เธอยังกล่าวถึงการเปิดตัววัคซีนโควิด 19 ที่กำลังจะมีขึ้น
สโมสรฟุตบอลเรกซัมในฤดูกาล 2020–21

ฤดูกาล 2020–21 เป็นฤดูกาลที่ 156 ของสโมสรฟุตบอลเรกซัมและเป็นฤดูกาลที่ 13 ติดต่อกันของสโมสรในเนชันนัลลีก
ฤดูกาลนี้ ไรอัน เรย์โนลส์และ Rob McElhenney เข้ามาเทคโอเวอร์สโมสรในเดือนพฤศจิกายน 2020 และการเทคโอเวอร์จะเสร็จสมบูรณ์ในวันที่ 9 กุมภาพันธ์ 2021 ในช่วงท้ายของฤดูกาล ถูกบันทึกไว้ในสองตอนแรกของซีรีส์สารคดี "Welcome to Wrexham" ของ FX
ปิติพงศ์ เต็มเจริญ

ปิติพงศ์ เต็มเจริญ (เกิด 17 กรกฎาคม พ.ศ. 2511) ชื่อเล่น ดุ่ย เป็นนักการเมืองชาวไทย ปัจจุบันดำรงตำแหน่งเป็นหัวหน้าพรรคเป็นธรรม อดีตที่ปรึกษารองประธานสภาผู้แทนราษฎร คนที่หนึ่ง (ปดิพัทธ์ สันติภาดา) อดีตโฆษกพรรคเสรีรวมไทย และอดีตสมาชิกสภาผู้แทนราษฎรกรุงเทพมหานคร 3 สมัย มีฉายาว่า "ทายาทเจ้าพ่อรถทัวร์สายใต้"
ประวัติ.
ปิติพงศ์ เกิดเมื่อวันที่ 17 กรกฎาคม พ.ศ. 2511 จบการศึกษา นิติศาสตร์บัณฑิต จากคณะนิติศาสตร์ มหาวิทยาลัยธรรมศาสตร์ ปริญญาโท 3 สาขาได้แก่ วิทยาศาสตร์มหาบัณฑิต สาขาการบริหารจัดการสิ่งแวดล้อม คณะสิ่งแวดล้อม สถาบันเทคโนโลยีแห่งเอเชีย (AIT) รัฐศาสตร์มหาบัณฑิต สาขาการบริหารรัฐกิจ มหาวิทยาลัยธรรมศาสตร์ และนิติศาสตร์มหาบัณฑิต สาขากฏหมายธุรกิจระหว่างประเทศ มหาวิทยาลัยอเมริกัน ประเทศสหรัฐอเมริกา และปริญญาเอก รัฐประศาสนศาสตร์ ดุษฎีบัณฑิต มหาวิทยาลัยกรุงเทพธนบุรี
การทำงาน.
ปิติพงศ์ เริ่มทำงานการเมืองตั้งแต่การเลือกตั้งในปี 2538 ลงสมัคร สส.สมัยแรก สังกัดพรรคประชากรไทย ได้เป็นสส.สมัยแรก โดยได้เป็น สส.กทม. เขต 10 และในการเลือกตั้งปี 2544 และ 2548 ปิติพงศ์ ได้เป็นสมาชิกสภาผู้แทนราษฎรกรุงเทพมหานคร ต่อเนื่องกัน 2 สมัย สังกัดพรรคไทยรักไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในนามพรรคเพื่อไทย แต่แพ้ให้กับชนินทร์ รุ่งแสง จากพรรคประชาธิปัตย์
ปิติพงศ์ เคยดำรงตำแหน่งเลขานุการรัฐมนตรีว่าการกระทรวงยุติธรรม (ชัยเกษม นิติสิริ) ในปี 2556
ในปี 2562 เขาได้เข้าร่วมงานกับพรรคเสรีรวมไทยและรับตำแหน่งโฆษกพรรค แต่ได้ลาออกในเวลาต่อมา และแยกออกมาทำงานในพรรคการเมืองในปี 2565 ชื่อว่า "พรรคเป็นธรรม" โดยเขารับตำแหน่งหัวหน้าพรรค 
โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปิติพงศ์ได้ลงสมัคร สส.กทม. เขต 31 สังกัดพรรคเป็นธรรม แต่ไม่ได้รับเลือกตั้ง ต่อมาหลังจากที่ปดิพัทธ์ สันติภาดา รองประธานสภาผู้แทนราษฎรคนที่ 1 ซึ่งถูกขับออกจากพรรคก้าวไกล ได้สมัครเป็นสมาชิกพรรคเป็นธรรมแล้ว เมื่อวันที่ 15 พฤศจิกายน ปิติพงศ์จึงได้รับการแต่งตั้งให้เป็นข้าราชการรัฐสภาฝ่ายการเมือง ตำแหน่งที่ปรึกษารองประธานสภาผู้แทนราษฎรคนที่ 1
ร็อบ แมคเอลเฮนนีย์

โรเบิร์ต แมคเอลเฮนนีย์ ที่ 3 (เกิด 14 เมษายน ค.ศ. 1977) เป็นนักแสดง โปรดิวเซอร์ นักเขียน พอดคาสเตอร์ และผู้บริหารกีฬาชาวอเมริกัน เขาเป็นที่รู้จักกันเป็นอย่างดีจากบทบาทโรนัลด์ "แมค" แมคโดนัลด์ในซีรีส์คอมเมดีทางช่อง FX/FXXX เรื่อง "It's Always Sunny in Philadelphia" (2005-ปัจจุบัน) รายการที่เขาร่วมสร้างกับชาร์ลี เดย์และเกล็นน์ ฮาวเวอร์ตัน และเขายังทำหน้าที่เป็นผู้อำนวยการสร้างและนักเขียนอีกด้วย เขายังเป็นที่รู้จักจากการรับบทเป็นเอียน กริมม์ในซีรีส์คอมเมดี้เรื่อง "Mythic Quest" ของแอปเปิลทีวี+ (ปี 2020-ปัจจุบัน) ซึ่งเขาร่วมสร้างกับเดย์และเมแกน แกนซ์ และเป็นผู้อำนวยการสร้าง
ในเดือนพฤศจิกายน ค.ศ. 2020 แมคเอลเฮนนีย์กลายเป็นเจ้าของร่วมของสโมสรฟุตบอลเรกซัม ร่วมกับไรอัน เรย์โนลด์ส ซึ่งกล่าวถึงในซีรีส์สารคดีกีฬาของช่อง FX เรื่อง "Welcome to Wrexham" (2022-ปัจจุบัน) ซึ่งเขาเป็นหนึ่งในผู้อำนวยการสร้าง
ประวัติ.
โรเบิร์ต แมคเอลเฮนนีย์ ที่ 3 เกิดที่เมืองฟิลาเดลเฟีย มลรัฐเพนซิลเวเนีย เมื่อวันที่ 14 เมษายน ค.ศ. 1977 พ่อแม่ของแมคเอลเฮนนีย์ทั้งคู่มีเชื้อสายไอริช เขาได้รับการเลี้ยงดูแบบคาทอลิก เขาเป็นลูกพี่ลูกน้องของมาร์คัส แมคเอลเฮนนีย์ นักกีฬาพายเรือระดับโอลิมปิกผ่านทางพ่อของเขา เมื่อเขาอายุได้ 8 ขวบ พ่อแม่ของเขาหย่าร้างกันหลังจากที่แม่ของเขาออกตัวว่าเป็นเลสเบียน
สโมสรฟุตบอลเรกซัมในฤดูกาล 2021–22

ฤดูกาล 2021–22 เป็นฤดูกาลที่ 157 ของสโมสร แม้จะตั้งอยู่ในเมืองเรกซัมทางตอนเหนือของเวลส์ แต่สโมสรก็เล่นในระบบลีกฟุตบอลอังกฤษ โดยฤดูกาล 2021–22 เป็นฤดูกาลที่ 14 ติดต่อกันของพวกเขาในเนชันนัลลีก พวกเขายังเล่นในเอฟเอคัพ และเอฟเอโทรฟี
หลังจากการเทคโอเวอร์ของไรอัน เรย์โนลส์ และร็อบ แมคเอลเฮนนีย์ เมื่อต้นฤดูกาลที่แล้ว พวกเขาได้สร้างซีรีส์สารคดีชื่อ "Welcome to Wrexham" สำหรับบริการสตรีมมิ่งดิสนีย์+ ทีมงานกล้อง 20 คนติดตามผู้เล่น โค้ช และแฟน ๆ เพื่อถ่ายทำซีรีส์นี้ตลอดทั้งวัน การซื้อกิจการจาก Wrexham Supporters Trust ส่งผลให้เกิดการลงทุน 2 ล้านปอนด์ (2.75 ล้านเหรียญสหรัฐ) โดยดึงดูดให้ติ๊กต็อก เป็นผู้สนับสนุนชุดแข่งและเอ็กซ์พีเดีย สำหรับผู้สนับสนุนที่ด้านหลังชุดแข่ง เจ้าของคนใหม่อยู่ท่ามกลางแฟนบอลเป็นครั้งแรกในเกมออกไปเยือนไมเดนเฮดยูไนเต็ด ขณะที่พวกเขามาเยือนสนามเหย้าของสโมสรเป็นครั้งแรกในเดือนตุลาคม ค.ศ. 2021 โดยมีแฟนบอลกว่า 9,800 คนให้การต้อนรับก่อนเปิดสนามพบกับทอร์คีย์ยูไนเต็ด ยอดขายตั๋วปีสำหรับฤดูกาลเพิ่มขึ้นเกือบสามเท่าเป็น 5,800 ใบจากประมาณ 2,000 ใบ
เมื่อวันที่ 24 มกราคม ค.ศ. 2022 สโมสรได้ทำลายสถิติการย้ายทีมครั้งใหญ่ที่สุดของพวกเขานับตั้งแต่ปี ค.ศ. 1978 โดยเซ็นสัญญาคว้าตัว โอลลี พาลเมอร์ กองหน้าจากเอเอฟซี วิมเบิลดัน ในราคา 300,000 ปอนด์
ณ เดือนมีนาคม ค.ศ. 2022 สโมสรกำลังเจรจาซื้อกรรมสิทธิ์ของสนามเรซคอร์สกราวด์ (สนามเหย้าของเรกซัม) จากมหาวิทยาลัยเรกซัมกลินด์เนอร์
ชอปปิง

ชอปปิง  เป็นกิจกรรมที่ลูกค้าเรียกดูสินค้าหรือบริการที่มีอยู่ซึ่งนำเสนอโดยผู้ค้าปลีกหนึ่งรายขึ้นไป ด้วยความตั้งใจที่เป็นไปได้ที่จะซื้อตัวเลือกที่เหมาะสม การจัดกลุ่มของประเภทนักชอปได้รับการให้รายละเอียดโดยนักวิชาการ ซึ่งระบุนักชอปกลุ่มหนึ่งว่าเป็นนักชอปเพื่อการพักผ่อนหย่อนใจ กล่าวคือ ผู้ที่ชื่นชอบการชอปปิ้งและมองว่าเป็นกิจกรรมเวลาว่าง
ส่วนการซื้อของออนไลน์ได้กลายเป็นผู้พลิกโฉมอุตสาหกรรมการค้าปลีกครั้งใหญ่ เนื่องจากปัจจุบันผู้บริโภคสามารถค้นหาข้อมูลผลิตภัณฑ์และสั่งซื้อผลิตภัณฑ์ในภูมิภาคต่าง ๆ ซึ่งผู้ค้าปลีกออนไลน์ส่งสินค้าโดยตรงไปยังบ้าน, ที่ทำงานของผู้บริโภค หรือทุกที่ที่พวกเขาต้องการ อนึ่ง การขายระหว่างเจ้าของธุรกิจสู่ผู้บริโภคทำให้ผู้บริโภคสามารถเลือกผลิตภัณฑ์ใด ๆ ทางออนไลน์จากเว็บไซต์ของผู้ค้าปลีกได้ง่าย และทำให้มีการจัดส่งค่อนข้างรวดเร็ว ตลอดจนเมื่อใช้วิธีการซื้อของออนไลน์ ผู้บริโภคไม่จำเป็นต้องใช้พลังงานโดยไปที่ร้านค้าทางกายภาพ ซึ่งวิธีนี้ช่วยประหยัดเวลาและค่าใช้จ่ายในการเดินทาง โดยผู้ค้าปลีกหรือร้านค้าเป็นธุรกิจที่นำเสนอสินค้าที่ได้รับการคัดสรรและเสนอเพื่อแลกเปลี่ยนหรือขายให้แก่ลูกค้าด้วยเงินหรือสินค้าอื่น ๆ
ทั้งนี้ ประสบการณ์ชอปปิงของนักชอปอาจแตกต่างกันไป โดยจะพิจารณาจากปัจจัยต่าง ๆ เช่น วิธีปฏิบัติต่อลูกค้า, ความสะดวก, ประเภทของสินค้าที่ซื้อ และอารมณ์
ประวัติ.
สมัยโบราณ.
ในสมัยโบราณ ได้มีการจัดตั้งตลาดและงานแสดงสินค้าเพื่ออำนวยความสะดวกในการแลกเปลี่ยนสินค้าและบริการ ผู้คนไปจับจ่ายซื้อของที่ตลาดประจำในเมืองใกล้เคียง อย่างไรก็ตาม ลักษณะแผงลอยและแผงลอยที่มีลักษณะชั่วคราวทำให้ผู้บริโภคจำเป็นต้องตรวจสอบสินค้าอย่างรอบคอบก่อนตัดสินใจซื้อ ซึ่งในสมัยกรีซโบราณ แอการาได้ทำหน้าที่เป็นตลาดที่ผู้ค้าตั้งแผงลอยหรือร้านค้าเพื่อขายสินค้าของตน
ฟุตบอลลีกเพลย์ออฟ ฤดูกาล 2023

การแข่งขัน ฟุตบอลลีกเพลย์ออฟ ของ ฤดูกาล 2022–23 จะจัดขึ้นในเดือนพฤษภาคม ค.ศ. 2023 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.
รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.
ภูมิหลัง.
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
ลีกแชมเปียนชิป.
เลกแรก
เลกที่สอง
"รวมผลสองนัด ลูตันทาวน์ ชนะ 3–2." 
" รวมผลสองนัด คอเวนทรีซิตี ชนะ 1–0. "
แชมเปียนชิป รอบชิงชนะเลิศ.
ผู้ชนะของนัดนี้จะได้เลื่อนชั้นขึ้นสู่ พรีเมียร์ลีก และจะได้ลงเล่นใน พรีเมียร์ลีก ฤดูกาล 2023–24 ฤดูกาลร่วมกับทีมที่เลื่อนชั้นโดยอัตโนมัติ เบิร์นลีย์ และ เชฟฟีลด์ยูไนเต็ด.
ลีกวัน.
เลกแรก
เลกที่สอง
"รวมผลสองนัด เสมอ 5–5. เชฟฟีลด์เวนส์เดย์ ชนะลูกโทษ 5–3."
" รวมผลสองนัด บาร์นสลีย์ ชนะ 2–1."
ลีกวัน รอบชิงชนะเลิศ.
ผู้ชนะของนัดนี้จะได้เข้าร่วมกับ พลิมัทอาร์ไกล์ และ อิปสวิชทาวน์ ที่จะได้เลื่อนชั้นขึ้นสู่ อีเอฟแอลแชมเปียนชิป และจะได้ลงเล่นใน อีเอฟแอลแชมเปียนชิป ฤดูกาล 2023–24.
ลีกทู.
ลีกทู รอบรองชนะเลิศ.
เลกแรก
เลกที่สอง
"รวมผลสองนัด เสมอ 2–2. สต็อกพอร์ตเคาน์ตี ชนะลูกโทษ 3–1."
"รวมผลสองนัด คาร์ไลล์ยูไนเต็ด ชนะ 3–2."
ลีกทู รอบชิงชนะเลิศ.
คาร์ไลล์ยูไนเต็ด คือได้เลื่อนชั้นขึ้นสู่ อีเอฟแอลลีกวัน และจะลงเล่นใน อีเอฟแอลลีกวัน ฤดูกาล 2023–24 ฤดูกาลกับทีมที่ได้เลื่อนชั้นอย่าง ลีย์ตันโอเรียนต์, สตีฟเนจ และ นอร์แทมป์ตันทาวน์.
การท่องเที่ยวในปารีส

การท่องเที่ยวในปารีสเป็นแหล่งรายได้หลัก ปารีสต้อนรับนักท่องเที่ยว 12.6 ล้านคนใน ค.ศ. 2020 โดยวัดจากการเข้าพักในโรงแรม ซึ่งลดลง 73 เปอร์เซ็นต์จาก ค.ศ. 2019 เนื่องจากการระบาดทั่วของโควิด-19 และจำนวนนักท่องเที่ยวต่างชาติลดลงร้อยละ 80.7 กระนั้น บรรดาพิพิธภัณฑ์ได้เปิดอีกครั้งใน ค.ศ. 2021 โดยมีข้อจำกัดด้านจำนวนผู้เข้าชมต่อครั้งและข้อกำหนดให้ผู้เข้าชมสวมหน้ากากอนามัย
ใน ค.ศ. 2018 มีนักท่องเที่ยวต่างชาติจำนวน 17.95 ล้านคนที่ค้างคืนมาเยือนเมืองนี้ โดยส่วนใหญ่มาเพื่อท่องเที่ยวและชอปปิง (และคาดว่าจะเพิ่มขึ้นเป็นสองเท่าหากรวมนักท่องเที่ยวที่ค้างคืนในประเทศ) ส่วนสถานที่ท่องเที่ยวยอดนิยม ได้แก่ อาสนวิหารน็อทร์-ดาม (12 ล้านคนใน ค.ศ. 2017), ดิสนีย์แลนด์ปารีส (11 ล้านคน), มหาวิหารซาเคร-เกอร์ (10 ล้านคน), พระราชวังแวร์ซาย (7.7 ล้านคน), พิพิธภัณฑ์ลูฟวร์ (6.9 ล้านคน), หอไอเฟล (5.9 ล้านคน), ศูนย์ศิลปะและวัฒนธรรมแห่งชาติฌอร์ฌ ปงปีดู (3.33 ล้านคน) ตลอดจนพิพิธภัณฑ์ออร์แซ (3 ล้านคน) ซึ่งนักท่องเที่ยวต่างชาติจำนวนมากที่มายังอาณาบริเวณปารีส ได้แก่ ชาวอังกฤษ, อเมริกัน, เยอรมัน, อิตาลี, จีน และแคนาดา
ใน ค.ศ. 2012 พนักงานกินเงินเดือน 263,212 คนในปารีส หรือร้อยละ 18.4 ของจำนวนคนงานทั้งหมด ได้มีส่วนร่วมในภาคส่วนที่เกี่ยวข้องกับการท่องเที่ยว, โรงแรม, การจัดเลี้ยง, การเดินทาง และการพักผ่อน ส่วนใน ค.ศ. 2014 ผู้มาเยือนปารีสใช้จ่ายไป 1.7 หมื่นล้านดอลลาร์ (13.58 พันล้านยูโร) ซึ่งสูงเป็นอันดับสามของโลกรองจากลอนดอน และนครนิวยอร์ก
กล้องกะทัดรัด

กล้องกะทัดรัด หรือ กล้องคอมแพกต์ (compact camera) หรือนิยมสะกดเป็น กล้องคอมแพค คือคำทั่วไปสำหรับเรียกกล้องถ่ายภาพ ขนาดเล็ก
ในกล้องฟิล์มบางครั้งใช้เป็นชื่อสามัญสำหรับเรียกกล้องที่ไม่ใช่กล้องสะท้อนภาพเลนส์เดี่ยว และ กล้องสะท้อนภาพเลนส์คู่ ส่วนในกล้องดิจิทัล มักใช้เป็นคำทั่วไปสำหรับเรียกกล้องที่ไม่สามารถเปลี่ยนเลนส์ได้ไม่ว่าจะมีขนาดเท่าใดก็ตาม เช่น กล้องดีเอสแอลอาร์ กล้องไร้กระจก กล้องขนาดกลาง กล้องขนาดใหญ่ มีตั้งแต่รุ่นราคาถูกไปจนถึงรุ่นราคาสูงสำหรับการใช้งานระดับมืออาชีพ
คำว่า "คอมแพกต์" (compact) นั้นแปลว่า "กระชับ" หรือ "กะทัดรัด" จึงเป็นที่มีของชื่อเรียกนี้ อย่างไรก็ตาม บางรุ่นที่ถูกเรียกว่ากล้องกะทัดรัดนั้นก็อาจมีรูปร่างและโครงสร้างที่ซับซ้อนจนเกินกว่าที่จะใช้คำว่า "คอมแพกต์"
เลนส์ที่ใช้.
โดยทั่วไปเลนส์ถ่ายภาพที่ใช้ในกล้องกะทัดรัดมีเลนส์มุมกว้างไปจนถึงเลนส์มาตรฐานในตัวซึ่งง่ายต่อการจับและมีช่วงความชัดที่ค่อนข้างลึก (ประมาณ 30-50 มม.) และรุ่นส่วนใหญ่ไม่สามารถเปลี่ยนได้ หลายรุ่นต่อมามาพร้อมกับเลนส์ซูม ซึ่งขยายขอบเขตของมุมมองภาพ
ประเภทของการปรับโฟกัส.
การโฟกัสที่ใช้อาจแบ่งออกเป็น โฟกัสคงที่ โฟกัสด้วยตา โฟกัสเฉพาะช่วง เรนจ์ไฟน์เดอร์ และ โฟกัสอัตโนมัติ จากมุมมองของต้นทุนการผลิต กล้องราคาถูกมักจะใช้ โฟกัสคงที่ (มักใช้โฟกัสชัดลึก) และกล้องที่ราคาสูงขึ้นมาในระดับนึงมักจะใช้เรนจ์ไฟน์เดอร์และโฟกัสอัตโนมัติ
สโมสรฟุตบอลเรกซัมในฤดูกาล 2022–23

ฤดูกาล 2022–23 เป็นฤดูกาลที่ 157 ของสโมสรฟุตบอลเรกซัม และเป็นฤดูกาลที่ 15 ติดต่อกันในเนชันนัลลีก เรกซัมเป็น 1 ใน 5 สโมสรฟุตบอลเวลส์ในระบบลีกฟุตบอลอังกฤษ ฤดูกาลนี้ การแข่งขันในประเทศและยุโรปถูกเลื่อนออกไปเนื่องจากการถ่ายทอดสดฟุตบอลโลก 2022 ที่เล่นในเดือนพฤศจิกายนและธันวาคม ค.ศ. 2022 ที่กาตาร์
เรกซัมเริ่มต้นฤดูกาลด้วยการเอาชนะอีสต์ลีห์ 2–1 ในเนชันนัลลีก เรกซัมแลกหมัดไปมากับนอตส์เคาน์ตีตลอดทั้งฤดูกาล เมื่อวันที่ 7 เมษายน เรกซัมเป็นอันดับ 2 ในลีกโดยมีคะแนนเท่ากับนอตส์เคาน์ตีที่ 100 คะแนน เป็นรองแค่ผลต่างประตูได้เสีย แต่พวกเขามีเกมในมือ ในฤดูกาลนี้ การแข่งขันของพวกเขาได้รับความนิยมเพิ่มขึ้นอย่างต่อเนื่อง โดยมีผู้ชมเกือบเต็มความจุสนามทุกนัด ทีมมังกรแดงประสบความสำเร็จในการเลื่อนชั้นสู่อีเอฟแอลลีกทู เป็นครั้งแรกในรอบ 15 ปีในการแข่งขันชิงแชมป์เนชันนัลลีกที่ต่อสู้อย่างสูสีกับนอตส์เคาน์ตี พวกเขาคว้าแชมป์เนชันนัลลีกด้วยระยะห่าง 4 แต้มในการแข่งขันนัดสุดท้ายของฤดูกาล โดยกลับมาจากการเสียประตูให้บอร์แฮมวูดในนาทีที่ 1 และยิงได้ 3 ประตูในช่วงที่เหลือของการแข่งขัน โดยได้ประตูจากผู้เล่นตัวเก่งอย่างพอล มัลลินและเอลเลียต ลี
นอกจากนี้ เรกซัมยังเข้าร่วมการแข่งขันเอฟเอโทรฟีและเอฟเอคัพอีกด้วย ในเอฟเอโทรฟีพวกเขาตกรอบ 4 โดยแพ้ให้กับกับอัลทรินแชมด้วยการดวลจุดโทษ ในศึกเอฟเอคัพ พวกเขาตกรอบสี่ในนัดรีเพลย์ที่เจอกับทีมจากอีเอฟแอลแชมเปียนชิปอย่างเชฟฟีลด์ยูไนเต็ด
ฟิลลิพ ลูทวิช ฟ็อน ไซเดิล

ฟิลลิพ ลูทวิช ฟ็อน ไซเดิล (24 ตุลาคม 1821 – 13 สิงหาคม 1893) เป็น นักคณิตศาสตร์ ช่างแว่นตา และ นักดาราศาสตร์ ชาวเยอรมัน เขาศึกษาด้านทัศนศาสตร์ และเป็นที่รู้จักจากเรื่อง ความคลาดไซเดิล
ไซเดิลเกิดในซไวบรึคเคิน ในปี 1846 เขาได้รับปริญญาเอกจากมหาวิทยาลัยมิวนิก สำหรับการวิจัยเกี่ยวกับทัศนศาสตร์ของกล้องโทรทรรศน์ ในปี 1847 เขาได้เป็นศาสตราจารย์ที่มหาวิทยาลัยมิวนิค ในปี 1856 เขาได้ตีพิมพ์หนังสือเกี่ยวกับทฤษฎี ความคลาดทางทัศนศาสตร์ ซึ่งได้กลายมาเป็นมาตรฐานในสาขานี้ต่อมา
เขาได้ทำงานวิจัยร่วมกับคาร์ล เอากุสท์ ฟ็อน ชไตน์ไฮล์ เขาประกาศวิธีเกาส์–ไซเดิล ซึ่งเป็นวิธีการแก้ระบบสมการเชิงเส้น ตั้งแต่ปี 1879 ถึง 1882 เขารับช่วงตำแหน่งผู้อำนวยการหอดูดาวโบเกินเฮาเซินต่อจากโยฮัน ฟ็อน ลาม็อนท์
เทพเกรียน โรงเรียนมัธยม

เทพเกรียน โรงเรียนมัธยม (เกาหลี: ; อาร์อาร์: "Gat Obeu Hai Seukul") เป็นมันฮวาเกาหลีใต้ที่เผยแพร่ในฐานะเว็บตูน แต่งเรื่องและวาดภาพโดยพัก ยงเจ เผยแพร่ทางแพลตฟอร์มเนเวอร์เว็บตูนของเนเวอร์คอร์เปอเรชันตั้งแต่เดือนเมษายน พ.ศ. 2554 ถึงธันวาคม พ.ศ. 2565 รวบรวมตีพิมพ์เป็นหนังสือการ์ตูนรวมเล่มโดยสำนักพิมพ์อิมเมจเฟรมโดยเป็นหนังสือในเครือรูต วางจำหน่ายถึงเล่มที่ 4 เมื่อเดือนมกราคม พ.ศ. 2566 ได้รับการแปลเป็นภาษาไทยอย่างเป็นทางการโดยไลน์เว็บตูนตั้งแต่เดือนพฤศจิกายน พ.ศ. 2557 ซีรีส์อนิเมะโทรทัศน์ดัดแปลงผลิตโดยสตูดิโอแมปปาออกอากาศตั้งแต่เดือนกรกฎาคมถึงกันยายน พ.ศ. 2563
โซลซี้ก

โซลซี้ก  เป็นโปรแกรมและเครือข่ายสำหรับแชร์ไฟล์ (เพียร์ทูเพียร์ 'P2P') ซึ่งส่วนใหญ่แล้วจะใช้สำหรับแลกเปลี่ยนเพลง แม้ว่าผู้ใช้จะสามารถใช้มันแลกเปลี่ยนไฟล์ได้หลายชนิดก็ตาม Soulseek สร้างโดย Nir Arbel อดีตโปรแกมเมอร์ผู้เขียนโปรแกรม Napster เช่นเดียวกับ Napster มันอาศัยเซิร์ฟเวอร์กลาง
แฮลลี เบร์รี

แฮลลี มาเรีย เบร์รี  เกิดเมื่อวันที่ 14 สิงหาคม ค.ศ. 1966 ที่คลีฟแลนด์ โอไฮโอ สหรัฐอเมริกา เมื่ออายุ 17 ปี เธอชนะการประกวดมิสทีนออล อเมริกัน พีเจียน ซึ่งเป็นตัวแทนของรัฐโอไฮโอในปี ค.ศ. 1985 และในปีถัดมา ค.ศ. 1986 เมื่อเธอได้ก้าวเข้าสู่เวทีมิสยูเอสเอพีเจียน โดยเบร์รีสามารถคว้าตำแหน่งรองอันดับ 1 ไปครอง หลังจากนั้นเธอก็ได้เป็นนางแบบ และก้าวสู่วงการโทรทัศน์ในรายการซีรีส์ที่ชื่อว่า "Living Dolls" ในปี 1989 ต่อจากนั้นได้แสดงภาพยนตร์อย่างเช่น Boomerang (1992) ซึ่งได้แสดงร่วมกับเอ็ดดี้ เมอร์ฟีย์ และเรื่อง The Flintstones (1994) เธอยังเคยได้รับรางวัลในฐานะนักแสดงนำหญิงยอดเยี่ยมหลายรายการเช่น รางวัลลูกโลกทองคำ และยังได้รางวัลออสการ์จากภาพยนตร์เรื่อง Monster's Ball ในสาขานักแสดงนำหญิงยอดเยี่ยมอีกด้วย
ดัชเชสเอลีซาเบ็ทแห่งเวือร์ทเทิมแบร์ค

ดัชเชสเอลีซาเบ็ทแห่งเวือร์ทเทิมแบร์ค (พระนามเต็ม: เอลีซาเบ็ท วิลเฮ็ลมีเนอ ลูอีเซอ,) ทรงเป็นดัชเชสแห่งเวือร์ทเทิมแบร์ค และเป็นพระชายาพระองค์แรกในจักรพรรดิฟรันทซ์ที่ 2 แห่งจักรวรรดิโรมันอันศักดิ์สิทธิ์ ซึ่งขณะนั้นทรงดำรงตำแหน่งอาร์ชดยุคแห่งออสเตรียอยู่ หลังจากอภิเษกสมรสแล้ว พระองค์ก็ทรงได้รับการสถาปนาเป็นอาร์ชดัชเชสแห่งออสเตรีย (Her Royal Highness Archduchess Elisabeth of Austria)
ดัชเชสเอลีซาเบ็ททรงประสูติเมื่อวันที่ 21 เมษายน พ.ศ. 2310 ณ เมืองเทรพโทอันแดร์เรกา พอเมอเรเนีย (ปัจจุบันคือเมืองตแชเบียตุฟในประเทศโปแลนด์) พระองค์เป็นพระราชธิดาองค์ที่ 3 และเป็นพระราชบุตรองค์ที่ 8 ในดยุคฟรีดริชที่ 3 อ็อยเกนแห่งเวือร์ทเทิมแบร์ค และเจ้าหญิงฟรีเดอรีเคอแห่งบรันเดินบวร์ค-ชเวท พระองค์ทรงได้รับการศึกษาในกรุงเวียนนา นครหลวงของจักรวรรดิโรมันอันศักดิ์สิทธิ์ เมื่อมีพระชนมายุเพียง 15 พรรษา โดยได้รับการเป็นพระอุปถัมภ์ของจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ โดยหลังจากจบการศึกษาแล้ว พระองค์ก็มีพระบรมราชานุญาตให้จัดงานอภิเษกสมรสระหว่างดัชเชสเอลีซาเบ็ทกับพระนัดดาของพระองค์ อาร์ชดยุคฟรันทซ์แห่งออสเตรีย (ภายหลังทรงครองราชย์เป็นสมเด็จพระจักรพรรดิแห่งโรมันอันศักดิ์สิทธิ์) งานอภิเษกสมรสได้รับการจัดขึ้นเมื่อวันที่ 6 มกราคม พ.ศ. 2331 ในกรุงเวียนนา โดยสมเด็จพระราชปิตุลา จักรพรรดิโยเซ็ฟทรงจัดขึ้นทั้งหมด หลังจากเมื่อทั้ง 2 พระองค์อภิเษกสมรสแล้ว ดัชเชสเอลีซาเบ็ทก็ทรงได้รับการสถาปนาเป็นอาร์ชดัชเชสแห่งออสเตรีย
เมื่อปลายปี พ.ศ. 2332 อาร์ชดัชเชสเอลีซาเบ็ทก็ทรงตั้งพระครรภ์ โดยขณะนั้น จักรพรรดิโยเซ็ฟมีพระอาการประชวรพอดี โดยพระอาการประชวรของพระองค์ทรงทรุดฮวบลงทุกที หลังจากนั้นไม่นาน อาร์ชดัชเชสเอลีซาเบ็ทก็ทรงให้ประสูติกาลพระธิดา 1 พระองค์เมื่อวันที่ 18 กุมภาพันธ์ พ.ศ. 2333 จักรพรรดิโยเซ็ฟทรงพระราชทานพระนามว่า ลูโดวีคา เอลีซาเบ็ท (Archduchess Ludovika Elisabeth of Austria)
อาร์ชดัชเชสเอลีซาเบ็ทสิ้นพระชนม์เมื่อวันที่ 18 กุมภาพันธ์ พ.ศ. 2333 ซึ่งเมื่อทรงให้ประสูติกาลพระธิดาแล้ว พระองค์ทรงเสียพระโลหิตมาก และสิ้นพระชนม์ในเวลาต่อมา โดยพระองค์ทรงสิ้นพระชนม์ก่อนจักรพรรดิโยเซ็ฟเพียง 2 วัน ซึ่งเป็นที่น่าเสียดายอย่างยิ่งที่พระองค์ทรงไม่มีโอกาสที่จะได้เป็นจักรพรรดินีเลย โดยรวมพระชันษาของพระองค์เพียง 23 ชันษาเท่านั้น
จากนั้น 1 ปีต่อมา เมื่อวันที่ 24 มิถุนายน พ.ศ. 2334 อาร์ชดัชเชสลูโดวีคา เอลซาเบธก็ประชวรหนักและสิ้นพระชนม์ในเวลาต่อมา ด้วยพระชันษาเพียง 1 ชันษากว่า ๆ เท่านั้น
พระศพของอาร์ชดัชเชสเอลีซาเบ็ทและพระธิดาทรงถูกฝังไว้ที่วิหารฮาพส์บวร์ค กรุงเวียนนา
สุโข วุฑฒิโชติ

สุโข วุฑฒิโชติ อดีตรองประธานคณะกรรมาธิการการท่องเที่ยว และอดีตสมาชิกวุฒิสภาจังหวัดสมุทรปราการ, ผู้อำนวยการโรงเรียนนวมินทราชินูทิศ สวนกุหลาบวิทยาลัย สมุทรปราการคนแรก, อดีตผู้อำนวยการโรงเรียนสวนกุหลาบวิทยาลัย นนทบุรี, อดีตผู้ช่วยผู้อำนวยการฝ่ายปกครอง และอาจารย์หมวดวิชาพลานามัย โรงเรียนสวนกุหลาบวิทยาลัย, อดีตผู้ตัดสินฟุตบอลนานาชาติ
ประวัติ.
สุโข วุฑฒิโชติ เกิดเมื่อวันที่ 28 พฤษภาคม พ.ศ. 2485 ที่อำเภอบางบ่อ จังหวัดสมุทรปราการ เป็นบุตรของไขรัชฎ์ (บิดา) และมณี (มารดา) จบการศึกษาชั้นมัธยม จากโรงเรียนบางพลีราษฎร์บำรุง จังหวัดสมุทรปราการ ได้รับประกาศนียบัตรการศึกษาขั้นต้น จากโรงเรียนฝึกหัดครูอยุธยา ประกาศนียบัตรการศึกษาขั้นสูง จากวิทยาลัยพลศึกษา กรุงเทพมหานคร จบการศึกษาปริญญาตรี สาขามัธยมศึกษา จากวิทยาลัยวิชาการศึกษา (ประสานมิตร) และได้รับปริญญาครุศาสตรมหาบัณฑิต จากจุฬาลงกรณ์มหาวิทยาลัย
เริ่มต้นอาชีพการเป็นครู เมื่อปี พ.ศ. 2506 ที่โรงเรียนบางพลีราษฎร์บำรุง ต่อมาในปี พ.ศ. 2517 ย้ายเข้าสอนที่โรงเรียนสวนกุหลาบวิทยาลัย เป็นเวลาถึง 17 ปีเต็ม จนถึงปี พ.ศ. 2534 จึงได้รับมอบหมายให้ประสานงานก่อตั้ง โรงเรียนนวมินทราชินูทิศ สวนกุหลาบวิทยาลัย สมุทรปราการ และรับตำแหน่งผู้อำนวยการคนแรก ในปีเดียวกัน ต่อมาในปี พ.ศ. 2542 เข้ารับตำแหน่งผู้อำนวยการคนที่ 8 และเป็นชายคนแรก ของโรงเรียนสวนกุหลาบวิทยาลัย นนทบุรี จนเกษียณอายุราชการ ในปี พ.ศ. 2545
ระหว่างนั้นก็มีบทบาทในวงการกีฬาระดับชาติ เคยเป็นนักฟุตบอลเยาวชนทีมชาติไทย อดีตผู้ตัดสินฟุตบอลนานาชาติของฟีฟ่า และอดีตผู้ฝึกสอนฟุตบอลทีมสมุทรปราการ และกรุงเทพมหานคร รวมถึงเคยเป็นประธานสโมสรวอลเลย์บอลจังหวัดสมุทรปราการอีกด้วย ปัจจุบันเป็นข้าราชการบำนาญ ที่ปรึกษาผู้อำนวยการโรงเรียนพิชญศึกษา จังหวัดนนทบุรี และโรงเรียนประภามนตรี 2 จังหวัดสมุทรปราการ สมรสกับ นางนวลทวี วุฑฒิโชติ
สุโขลงสมัครรับการเลือกตั้งสมาชิกวุฒิสภาไทยเป็นการทั่วไปที่จังหวัดสมุทรปราการ เมื่อวันที่ 2 มีนาคม พ.ศ. 2551 ผลปรากฏว่าได้รับคะแนนเสียงทั้งสิ้น 78,940 คะแนน มาเป็นอันดับที่ 1 และสำนักงานคณะกรรมการการเลือกตั้ง ประกาศรับรองให้สุโข เป็นสมาชิกวุฒิสภาจังหวัดสมุทรปราการ อย่างเป็นทางการเมื่อวันที่ 4 มีนาคม พ.ศ. 2551 ขณะดำรงตำแหน่งก็ได้รับการแต่งตั้ง เป็นรองประธานกรรมาธิการการกีฬาคนที่ 1, รองประธานคณะกรรมาธิการการท่องเที่ยวคนที่ 2, กรรมาธิการแรงงานและสวัสดิการสังคม รองประธานกรรมาธิการการท่องเที่ยวคนที่ 1 และรองประธานกรรมาธิการการกีฬา
สเปคตรัม (นิตยสาร)

สเปคตรัม เป็นนิตยสารนิยายวิทยาศาสตร์ของไทย จัดทำโดย สำนักพิมพ์คอลเลจ บุคส์ โดยมากจะเป็นเรื่องที่แปลจากภาษาต่างประเทศ บางเล่มจะเป็นนวนิยาย และบางเล่มจะเป็นรวมเรื่องสั้น ซึ่งมีเรื่องสั้นที่แต่งโดยนักเขียนไทยแทรกอยู่บ้าง
* ประหนึ่งจะเย้ยรัตติกาล (Against the Fall of Night) - อาร์เทอร์ ซี. คลาร์ก แปลโดย ยรรยง เต็งอำนวย
* น้องชาย (His Brother's Weeper) - โรเบิร์ต ซิลเวอร์เบิร์ก แปลโดย ดนุ เบญจพลชัย
* เราเกือบไม่ได้ทำอะไรผิดเลย...ใช่มั๊ย? (We Didn't Do Anything Wrong, Hardly?) - โรเจอร์ กายเคนดอล แปลโดย ไตรรัตน์ ใจสำราญ
* จดหมายจากอนาคต โดย ธารา ชลปราณี
* สมการปริศนา (The Key) - ไอแซค อาซิมอฟ แปลโดย คัทลียา
* สัญชาตญาณ (Instinct) - เลสเตอร์ เดล เรย์ (Lester Del Ray) แปลโดย กวิน ชุติมา 
* ผลิตใน ส.ร.อ. (Made in U.S.A.) - เจ.ที. แมคอินทอช (J.T. McIntosh) แปลโดย ดนุ เบญจพลชัย
* ชัยชนะที่ไม่คาดฝัน (Victory Unintentional) - ไอแซค อาซิมอฟ แปลโดย ยรรยง เต็งอำนวย
* เครื่องสมภาพ (The Equalizer) - แจ็ค วิลเลียมสัน (Jack Williamson) แปลโดย ธารา ชลปราณี
* ปฏิวัติสมอง (Descent of Man) - เจ.เอ. ลอว์เรนซ์ (J.A. Lawrence) แปลโดย ไตรรัตน์ ใจสำราญ
ปลาโรนันจุดขาว

ปลาโรนันจุดขาว (ชื่อวิทยาศาสตร์: "Rhynchobatus djiddensis") ปลากระดูกอ่อนขนาดใหญ่ชนิดหนึ่ง จัดอยู่ในจำพวกปลาโรนันยักษ์ (Rhynchobatidae
) มีส่วนหัวแบนราบคล้ายปลากระเบน และเป็นทรงแหลมคล้ายหัวหอก ครีบหูขนาดใหญ่ ปาก และช่องเปิดเหงือกอยู่ด้านล่าง ครึ่งหลังคล้ายปลาฉลาม เพราะลำตัวส่วนนี้ค่อนข้างกลมมีครีบหลังสองอัน และมีแพนหางเหมือนปลาฉลาม พื้นลำตัวสีเขียว มีจุดสีขาวกระจายอยู่ทั่วลำตัว
ปลาโรนันจุดขาว มีความยาวประมาณ 60–180 เซนติเมตร พบใหญ่สุดได้ถึง 3 เมตร น้ำหนัก 227 กิโลกรัม จัดว่าเป็นปลาโรนันชนิดที่ใหญ่ที่สุด พบได้ตามพื้นทะเลบริเวณชายฝั่ง ของมหาสมุทรอินเดียและมหาสมุทรแปซิฟิค, ตอนใต้ของทวีปแอฟริกา, ทะเลแดง ในประเทศไทยพบได้ทั้งฝั่งอ่าวไทยและทะเลอันดามัน มักอาศัยอยู่ตามแหล่งน้ำตื้นมากกว่าน้ำลึก รวมทั้งบางครั้งอาจเข้าไปในแหล่งน้ำกร่อยหรือน้ำจืดบริเวณปากแม่น้ำได้ด้วย หากินอาหารได้แก่ สัตว์หน้าดิน เช่น ปลาขนาดเล็ก และสัตว์น้ำมีเปลือกชนิดต่าง ๆ 
ปลาโรนันจุดขาว ไม่จัดว่าเป็นปลาเศรษฐกิจโดยตรง แต่ในบางครั้งก็ติดเบ็ดหรืออวนของชาวประมง จึงเจอมีขายเป็นปลาบริโภคในตลาดปลาริมทะเลบางตลาดเป็นบางครั้งบางคราว สถานภาพปัจจุบัน เป็นสัตว์ที่มีแนวโน้มใกล้สูญพันธุ์
ปลาโรนันหัวเสียม

ปลาโรนันหัวเสียม (ชื่อวิทยาศาสตร์: "Rhinobatos productus") ปลากระดูกอ่อนชนิดหนึ่ง อยู่ในวงศ์ปลาโรนัน (Rhinobatidae) จัดเป็นปลาโรนันขนาดเล็ก มีความยาวเต็มที่ราว 1.5 เมตร มีรูปร่างเหมือนปลาโรนันจุดขาว ("Rhynchobatus djiddensis") แต่มีขนาดเล็กกว่าและไม่มีจุดสีขาว 
เป็นปลาโรนันที่พบกระจายอย่างกว้างขวาง โดยพบตั้งแต่บริเวณอ่าวเม็กซิโก, อ่าวแคลิฟอร์เนีย, มหาสมุทรแปซิฟิคทางตะวันออก ตลอดจนน่านน้ำในแถบเอเชียตะวันออกเฉียงใต้ ในประเทศไทยจัดเป็น ปลาโรนัน 1 ใน 3 ชนิดที่พบได้บ่อย (อีก 2 ชนิด คือ ปลาโรนันจุดขาว และปลาโรนิน ("Rhina ancylostoma")) แต่เป็นชนิดที่พบได้น้อยกว่าปลาโรนันจุดขาวมาก
ปลาโรนิน

ปลาโรนิน  ปลากระดูกอ่อนชนิดหนึ่ง มีชื่อวิทยาศาสตร์ว่า "Rhina ancylostoma" อยู่ในวงศ์ Rhinidae จัดเป็นเพียงชนิดเดียวที่อยู่ในวงศ์นี้ และสกุล "Rhina" 
มีรูปร่างคล้ายกับปลาโรนัน (Rhinobatidae) แต่มีลักษณะที่แตกต่างอย่างเห็นได้ชัดคือมีสันหนามเหนือหัวและหลัง สันนิษฐานว่ามีไว้เพื่อป้องกันตัว โดยมีส่วนหัวขนาดใหญ่ รูปทรงแบนกลมและโค้งมน ปากกลม ครีบอกแผ่กว้าง ครีบหลังตั้งสูง เป็น 2 ตอน บริเวณเหนือตามีสันเป็นหนาม ตรงกลางหลังด้านหน้าของครีบหลังมีหนามเรียงตัวกันเป็นแถวชัดเจน พื้นผิวลำตัวด้านบนมีสีเทาอมน้ำตาล มีแต้มเป็นจุดสีขาวจาง ๆ กระจายอยู่ทั่วตัว ด้านท้องมีสีขาว ยิ่งโดยเฉพาะปลาวัยอ่อนจะมีลวดลายที่มากกว่าปลาตัวโต
ขนาดโตเต็มที่มีความยาวได้ถึง 3 เมตร หนักได้ถึง 135 กิโลกรัม พบอาศัยอยู่ตามบริเวณพื้นทะเลที่เป็นดินทรายปนโคลน จัดเป็นปลาที่พบเห็นได้ยากมากในปัจจุบัน พบได้ในทะเลแดง, แอฟริกาตะวันออก, ญี่ปุ่นตอนใต้, ปาปัวนิวกินี, ในน่านน้ำไทยพบที่ฝั่งอันดามัน โดยมีชื่อที่ชาวประมงเรียกว่า "ปลากระเบนพื้นน้ำ" และมีความเชื่อว่าหนามบนหลังนั้นใช้เป็นเครื่องรางของขลังในทางไสยศาสตร์ได้ โดยนิยมนำมาทำเป็นหัวแหวน หรือนำมาห้อยคอ ซ้ำยังมีราคาซื้อขายที่ไม่แพง
เป็นปลาที่นิยมเลี้ยงในพิพิธภัณฑ์สัตว์น้ำต่าง ๆ ทั่วโลก สำหรับในประเทศไทยมีอยู่ที่อันเดอร์วอเตอร์เวิลด์ พัทยา จังหวัดชลบุรี และ SEA LIFE Bangkok Ocean World ที่ห้างสรรพสินค้าสยามพารากอน โดยมีราคาซื้อขายที่แพงมากนับล้านบาท ซึ่งปลาในที่เลี้ยงมีพฤติกรรมที่เชื่องต่อผู้เลี้ยงและกินเก่งมาก 
ในวันที่ 10 สิงหาคม พ.ศ. 2558 มีการพบปลาโรนินตัวหนึ่งเป็นเพศเมีย ที่บริเวณปากแม่น้ำประแส อำเภอแกลง จังหวัดระยอง น้ำหนักประมาณ 40 กิโลกรัม ความยาวตลอดตั้งแต่หัวจรดหางประมาณ 2 เมตร อายุประมาณ 10 ปี โดยปลามีบาดแผลถลอกตลอดทั้งตัว เนื่องจากติดอวนประมง ทางศูนย์ประมงศูนย์วิจัยและพัฒนาประมงทะเลอ่าวไทยฝั่งตะวันออกได้นำมาพักฟื้น โดยปลายังมีสุขภาพแข็งแรง การพบปลาโรนินในครั้งนี้นับว่าเป็นที่ฮือฮา เนื่องจากในทะเลด้านอ่าวไทยแถบจังหวัดระยอง ไม่ได้พบปลาโรนินเป็นเวลานานกว่า 30 ปีแล้ว
กรมประมงชี้แจงเรื่องเครื่องประดับแหวนปลาโรนิน (หัวกระเบนท้องน้ำ) ที่ทำมาจากหนามบนหัวปลา โดยระบุว่าผู้ครอบครองต้องแจ้งการมีไว้ตามกฎหมายภายในวันที่ 29 พฤศจิกายน พ.ศ. 2561 เนื่องจากปลาโรนินเป็นสัตว์ป่าคุ้มครอง ตามประกาศของกระทรวงทรัพยากรธรรมชาติและสิ่งแวดล้อม ฉบับที่ 4 ลงวันที่ 12 มิถุนายน 2561 จึงห้ามมีไว้ซึ่งซากหรือผลิตภัณฑ์ที่ทำมาจากซากของสัตว์ป่าคุ้มครอง
ปลาโรนันหัวเสียมยักษ์

ปลาโรนันหัวเสียมยักษ์  ปลากระดูกอ่อนชนิดหนึ่ง มีชื่อวิทยาศาสตร์ว่า "Glaucostegus typus" อยู่ในวงศ์ปลาโรนัน (Rhinobatidae) มีรูปร่างคล้ายปลาโรนันหัวเสียม ("Rhinobatos productus") ที่เคยอยู่ในสกุลเดียวกัน แต่ว่ามีรูปร่างที่ใหญ่กว่ามาก โดยพบใหญ่เต็มที่ได้ถึง 270 เซนติเมตร ในการกระจายพันธุ์อย่างกว้างขวาง โดยพบทั้งในศรีลังกา, ออสเตรเลีย, อินเดีย, อินโดนีเซีย, มาเลเซีย, สิงคโปร์, เวียดนามและไทย โดยเป็นปลาที่สามารถปรับตัวให้อยู่ในน้ำกร่อยหรือน้ำจืดได้ สำหรับสถานะในประเทศไทยพบได้น้อยมาก มีสถานภาพใกล้สูญพันธุ์อย่างวิกฤต